Zig - Zag: Ιανουαρίου 2017\nΜία καλή συνήθεια που έχουμε όσοι ασχολούμαστε με το εργόχειρο και περισσότερο με το πλέξιμο,είναι να το μεταφέρουμε μαζί μας και τις ποιο μικρές μας αποδράσεις και όχι μόνο.Βάζοντας στην τσάντα μας,ένα κουβάρι νήμα μαζί με το βελονάκι μας είναι πολύ πρακτικό και βολικό,να το βγάλουμε και να πλέξουμε έστω και δύο σειρές.\nΈτσι λοιπόν,σ'ένα ταξίδι μου,στην Δυτική πλευρά της Ελλάδος,στην Πελοπόννησο,στην όμορφη Πάτρα,έπλεξα την παρακάτω δαντέλα,με προορισμό να ολοκληρωθεί αργότερα σε τραβέρσα.\nΈνα φαρδύ αζούρ,κεντήθηκε στην γυροβολιά της...\n...κοφτό μοτίβο,την στολίζει τις δύο στενές πλευρές της,εμπνευσμένο από το σχέδιο της δαντέλας, όπου την έπλεξα στην μαγευτική πρωτεύουσα,του νομού Αχαΐας.\nΙδού λοιπόν και η ονομασία της τραβέρσας,με διαστάσεις,1.30 εκ. - 0,50εκ.\nΣας εύχομαι να περάσετε μία όμορφη,\nευλογημένη και δημιουργική εβδομάδα!!!\nΑναρτήθηκε από Maria στις 9:54 μ.μ. 12 σχόλια:\nΕτικέτες αζούρ, βελονάκι, Δαντέλα, Κέντημα, κοφτά κεντήματα, πλέξιμο, crochet, embroidery\nΣτα χρόνια της Βασιλείας του Αλεξίου του Κομνηνού το έτος 1081 μ.χ.έγινε στην Κωνσταντινούπολη μία μεγάλη διαμάχη.Οι άνθρωποι είχαν χωρισθεί σε τρεις θεολογικές παρατάξεις.Η πρώτη ονομαζόταν "Βασιλείτες".Σ'αυτήν ανήκαν εκείνοι που θαύμαζαν περισσότερο τον Μέγα Βασίλειο.\nΗ δεύτερη παράταξη ονομαζόταν "Γρηγορίτες".Αυτοί θαύμαζαν περισσότερο τον Γρηγόριο τον Θεολόγο.\nΗ τρίτη παράταξη ονομαζόταν "Ιωαννίτες"κι αυτοί θαύμαζαν περισσότερο τον Άγιο Ιωάννη τον Χρυσόστομο.\nΟι διαφορές αυτές των τριών παρατάξεων δημιουργούσαν συχνές φιλονικίες και είχαν χωρίσει τους χριστιανούς σε τρεις αντιμαχόμενες ομάδες.Τα χρόνια εκείνα ζούσε ένας Άγιος Ιεράρχης ο Ιωάννης Μαυρόπους,ο οποίος ήταν Επίσκοπος των Ευχαίτων. Ένα βράδυ πολύ λυπημένος και κουρασμένος σαν έπεσε να κοιμηθεί αξιώνεται θαυμαστού οράματος. Βλέπει στον ύπνο του,τους Τρεις Ιεράρχες της Εκκλησίας.Αρχικά τον καθένα χωριστά κι έπειτα και τους τρεις μαζί,οι οποίοι με ένα στόμα και οι τρεις μαζί του λένε:-Εμείς,όπως βλέπεις,ένα είμαστε ενώπιον του Θεού και δεν υπάρχει καμία αντίθεση,ούτε υπήρξε ποτέ αντιδικία ανάμεσά μας...όρισε μία ημέρα να εορτάζεται από κοινού η μνήμη μας,ώστε οι Χριστιανοί να μας τιμούν ενωμένους.\nΈτσι καθιερώθηκε να εορτάζουν μαζί οι Τρεις Ιεράρχες στις 30 Ιανουαρίου,θυμίζοντας σε όλους ότι τους ανέδειξε το Άγιο Πνεύμα,για να είναι οδηγοί των ψυχών προς τον Ουρανό,παρηγορητές του λαού,πύρινοι στύλοι προσευχής και στήριγμα της Εκκλησίας στην αλήθεια.\nΕίθε να μας στηρίζουν με τις πρεσβείες τους,να μας εμπνέουν με το φωτεινό παράδειγμά τους και ως κατ'εξοχήν ευχαριστιακοί Άγιοι της Εκκλησίας μας,"αγιαζόμενοι και αγιάζοντες" τους πιστούς,να μεταδίδουν και σε μας "μετουσίαν τινά αγιασμού".\nΑναρτήθηκε από Maria στις 1:01 μ.μ. 3 σχόλια:\nΕτικέτες Μορφές από το Συναξάρι\nΕκεί ψηλά πάνω στο βουνό,δίπλα στο ποτάμι που τρέχει το γάργαρο,κρυσταλλένιο νερό,είναι το σπιτάκι της και λίγο ποιο πέρα είναι της αγαπημένης της γειτόνισσας.Χρόνια τώρα ζούνε εκεί μόνες τους,η καθεμία στον δικό της χώρο,μακριά από τις πολυτέλειες και την κοσμοσυρροή του κόσμου. Η μόνη τους έξοδο είναι κάθε Κυριακή,πρωί - πρωί κατεβαίνουν στο χωριό και πηγαίνουν στην εκκλησία,για ν'ακούσουν την θεία λειτουργία. Έχουν,από ένα μικρό χωραφάκι και το καλλιεργούν με όλα τα καλά της φύσης,το καθετί στην εποχή του. Ακόμη...οι ίδιες θερίζουν το σιτάρι,το άλεθουν για να το κάνουν αλεύρι και κατόπιν να ζυμώσουν το ψωμάκι τους.\nΗ μόνη συντροφιά τους,είναι τα ζωάκια τους,τρεις γατούλες και δύο κατσίκες.Ένα απόγευμα όπως καθόταν δίπλα στο αναμμένο τζάκι λέει η σπιτονοικοκυρά,στην γειτόνισσα:\n-Κοίτα, τις γάτες πως γυρίζουν το κεφάλι τους και βγάζουν την γλώσσα τους έξω,θα έρθει μεγάλη κακοκαιρία,με κρύο και χιόνι.\n-Μακάρι,από το στόμα σου και στου Θεού τ'αυτί,να ρίξει χιόνι και να ποτιστεί η γη,ν'ανοίξουν τα νερά.Όπως έλεγαν και οι παππούδες μας,το χιόνι είναι το προζύμι της γης.\n-Δεν βλέπεις καλή μου γειτόνισσα, είμαστε μέσα στην καρδιά του χειμώνα,που ακόμη και το νερό δίπλα στο ποτάμι έχει λιγοστέψει.\nΣ'ένα τετράγωνο,κέντησα με σταυροβελονιά,σε μετρητό το σπιτάκι,με την καμινάδα του.Στην συνεχεία έκανα πάτσγουορκ, κατόπιν,κέντησα με βελονιά κορδονέτο τις χιονονιφάδες,να πέφτουν απαλά επάνω στο έδαφος. Εδώ είναι από την μέσα μεριά του μαξιλαράκιου,που το επένδυσα μ'ένα κομμάτι ύφασμα.\nΣτην γυροβολιά του έκανα ένα φαρδύ πλακέ,για να κλείσω τ'όλο σύνολο,που\nεπέλεξα να χρησιμοποιήσω τις διάφορες τεχνικές και να τις συνδυάσω μεταξύ τους.\nΜία φωτογραφία,με τις στουπάτες να πέφτουν απαλά πάνω στο γυμνό δέντρο,για να το ντύσουν και να τ'όμορφαίνουν μέσα στην παγωνιά, με την λευκή τους φορεσιά.\nΣας εύχομαι να περάσετε μία όμορφη και δημιουργική εβδομάδα!!!\nΑναρτήθηκε από Maria στις 12:29 π.μ. 8 σχόλια:\nΕτικέτες Κέντημα, μαξιλαράκια, Ράψιμο, σταυροβελονιά, Cross stitch, embroidery, patchwork, quilting\nΆρωμα τριαντάφυλλου,απλώθηκε και σκορπίστηκε σ'αυτήν εδώ την κουρτίνα,για να στολιστεί και να ομορφαίνει ένα αρχοντικό παράθυρο.\nΜέσα στην παγωνιά,δειλά - δειλά, κάτω από τα σύννεφα, να διαπερνούν οι κρυφές ακτίνες του ήλιου,μέσα από την πλεκτή δαντέλα και τις κοφτές παραστάσεις,για να φωτίσουν και να ζεστάνουν τον όμορφο, χώρο του σαλονιού!\nΣτο κέντρο της,την στολίζει ένα κοφτό τριαντάφυλλο,ανάμεσα σε κοφτούς έλικες και ευθείες ....\n...τονίζοντας με φιλέ και ανεβατό,τις λεπτομέρειες του!\nΣας εύχομαι να περάσετε μία όμορφη και δημιουργική εβδομάδα!\nΑναρτήθηκε από Maria στις 9:03 μ.μ. 9 σχόλια:\nΕτικέτες Δαντέλα, Κέντημα, κοφτά κεντήματα, πλέξιμο, crochet, embroidery\n"Επεφάνη η χάρις του Θεού η σωτήριος..." γράφει ο Απόστολος Παύλος και μας καλεί να γίνουμε άξιοι αυτής.\nΑλλά και ο Ευαγγελιστής Ιωάννης γράφει: "η χάρις και η αλήθεια διά Ιησού Χριστού εγένετο".\nΤο νέο λοιπόν που φέρνει στη γη ο Χριστός είναι η χάρις.Το χαροποιό μήνυμα του Ευαγγελίου,η ουσία και το βάθος του Χριστιανισμού είναι η χάρις.Το ξεχωριστό γνώρισμα της Εκκλησίας είναι η χάρις.Ότι έχει η "καινή κτίσις"που δεν υπάρχει στον παλαιό κόσμο είναι η χάρις.\nΚαι η σημερινή μεγάλη εορτή,τα Θεοφάνεια ή Επιφάνεια,είναι η ημέρα που επίσημα και πανηγυρικά με την φανέρωση της Αγίας Τριάδος εκεί στον Ιορδάνη,έκαμε την είσοδο της στον κόσμο η θεία χάρις.\n"Επεφάνης σήμερον τη οικουμένη και το φως Σου Κύριε εσημειώθη εφ'ημάς..."ψάλλει η Εκκλησία μας.\nΑναρτήθηκε από Maria στις 8:48 μ.μ. 5 σχόλια:\nΟ καινούργιος χρόνος αρχίζει την πορεία του με την ευλογία ενός Ιεράρχου,του Μεγάλου Βασιλείου Επισκόπου Καισαρείας της Καππαδοκίας.Εκείνος ο λαμπρός αστέρας της Εκκλησίας έρχεται με την εορτή της μνήμης του κάθε Πρωτοχρονιά από τον πέρα κόσμο να μας ευλογήσει και με τους λόγους του να νουθετήσει το ποίμνιο.\nΓεννήθηκε στην Νεοκαισάρεια του Πόντου το 330 μ.χ. και ήταν γιος ευσεβών γονέων,του Βασιλείου και της Εμμελείας. Σπούδασε όσο λίγοι στις μεγάλες σχολές της εποχής του και διακρίθηκε ως ρήτορας.Συνδέθηκε με μία ιερή φιλία με τον Άγιο Γρηγόριο τον Θεολόγο και έμειναν μαζί σε όλη την ζωή τους. Σε ηλικία 40 ετών εξελέγη Επίσκοπος Καισαρείας.Ανέπτυξε ένα θαυμάσιο έργο φιλανθρωπίας.Ονομαστή έμεινε η περίφημη Βασιλειάδα. Επίσης από τη θέση αυτή αγωνίσθηκε κατά των αιρέσεων και δεν δίστασε να έλθει σε σύγκρουση όχι μόνο με αιρετικούς έπαρχους,αλλά και με αυτόν τον ίδιο τον αυτοκράτορα.Το μεγάλο ποιμαντικό του έργο απαιτούσε πολλούς κόπους.Οι πολλές φροντίδες όμως και η ασκητική ζωή που ζούσε του έφθειραν την υγεία, ώστε την 1η Ιανουαρίου του 378 σε ηλικία 48 ετών παρέδωσε το πνεύμα του στον Κύριο.Έμειναν όμως τα συγγράμματά του,η Θεία Λειτουργία μα προπάντων έμεινε ολοζώντανη η μνήμη και η μορφή του στο πλήρωμα της Εκκλησίας,που τον ονόμασε Μέγα και Φωστήρα της Οικουμένης.\nΤο νέο έτος 2017,να είναι ευλογημένο,ειρηνικό.καρποφόρο,με υγεία,αγάπη και ευημερία!!!\nΑναρτήθηκε από Maria στις 8:44 μ.μ. 9 σχόλια:\nανεβατή βελονιά (17)\nπάπλωμα ημερολόγιο 2018 (4)\nΔαντέλες για μαντίλια και πετσέτες


Κύπρος: Δύο κυνηγοί χτυπήθηκαν από κεραυνό | Euronews\nΣτο νευροχειρουργικό τμήμα του Γενικού Νοσοκομείου Λευκωσίας νοσηλεύεται διασωληνωμένος ο 20χρονος κυνηγός από τη Λεμεσό, που κτυπήθηκε από κεραυνό στην περιοχή Αγίου Γεωργίου Αλαμάνου το απόγευμα της Κυριακής.\nΛόγω της κρισιμότητας της κατάστασης της υγείας του, και ειδικότερα λόγω αιματώματος που φέρει στο κεφάλι μετά την πτώση του στο έδαφος, οι θεράποντες ιατροί στο Γενικό Νοσοκομείο Λεμεσού έκριναν αναγκαία τη μεταφορά του στο νοσοκομείο Λευκωσίας.\nΜε σοβαρά εγκαύματα νοσηλεύεται στο νοσοκομείο και ο 61 ετών θείος του 20χρονου. Η κατάσταση της υγείας του δεν εμπνέει ανησυχία.\nΣύμφωνα με την αστυνομία το ατύχημα συνέβη στις τρεις χθες το απόγευμα. Ο 20χρονος κυνηγούσε με τον 12χρονο αδελφό του και τον 61 ετών θείο του. Λόγω του ότι ξέσπασε καταιγίδα στην περιοχή, οι τρεις επιχείρησαν να επιστρέψουν στο σπίτι του 61 ετών κυνηγού που βρίσκεται στην περιοχή. Για κακή τους τύχη όμως οι δύο κυνηγοί κτυπήθηκαν από κεραυνό. Το παιδί δεν τραυματίστηκε.


Πώς να συνδυάσετε διατροφή και υγεία – Becel ProActiv\nHome > Χοληστερίνη > Τρώμε υγιεινά > Έξυπνοι τρόποι για να συνδυάσετε καλή διατροφή και υγεία\nΦρούτα και λαχανικά. Τα φρούτα και τα λαχανικά πρέπει να καταλαμβάνουν το μεγαλύτερο μέρος του συνόλου μιας ισορροπημένης διατροφής – μεγαλύτερο από τις πρωτεΐνες και τα αμυλούχα προϊόντα, με 3 μικρομερίδες φρούτων (1 μικρομερίδα ισοδυναμεί με ένα φρούτο π.χ. ένα αχλάδι, ένα μήλο, 30 γραμμάρια σταφύλι κτλ.) και 6 μικρομερίδες λαχανικών (1 μικρομερίδα ισοδυναμεί με 100 γραμμάρια του λαχανικού που έχετε επιλέξει, π.χ. τομάτα, αγγούρι, μελιτζάνα, κολοκύθι κτλ.) ημερησίως.\nΑμυλούχα προϊόντα. Το ψωμί, τα μακαρόνια, οι πατάτες, το ρύζι και όλα τα σιτηρά ανήκουν σε αυτή την κατηγορία. Αν θέλετε να τρώτε ισορροπημένα γεύματα, για μια καλή διατροφή και υγεία, είναι καλό να έχετε κατά νου πως τα τρόφιμα αυτά θα πρέπει να καταλαμβάνουν περίπου το ένα τρίτο της ημερήσιας κατανάλωσης. Επιλέξτε προϊόντα ολικής άλεσης, όποτε είναι δυνατό, προκειμένου να αυξήσετε την πρόσληψη φυτικών ινών.\nΓαλακτοκομικά προϊόντα. Το γάλα και τα γαλακτοκομικά προϊόντα, όπως το τυρί, καταλαμβάνουν περίπου το 10% της συνολικής κατανάλωσης τροφών, με δύο μικρομερίδες να αντιστοιχούν στην ημερήσια κατανάλωση. Τα πλήρη γαλακτοκομικά προϊόντα έχουν, συχνά, υψηλή περιεκτικότητα σε κορεσμένα λίπη, επομένως, οι επιλογές προϊόντων με χαμηλά λιπαρά αποτελούν μια καλή ιδέα για αυτή την ομάδα τροφίμων.\nΠρωτεΐνες από μη γαλακτοκομικά προϊόντα. Η κατηγορία αυτή περιλαμβάνει τα πουλερικά, τα αυγά, τα όσπρια, τα ψάρια και το κόκκινο κρέας. Τα τρόφιμα αυτής της κατηγορίας είναι καλό να καταναλώνονται 1-2 φορές την εβδομάδα, με το κόκκινο κρέας να καταναλώνεται πιο περιορισμένα, λίγες φορές το μήνα.\nΤρόφιμα με υψηλή περιεκτικότητα σε λιπαρά. Είτε το πιστεύετε είτε όχι, τα λιπαρά αποτελούν απαραίτητο κομμάτι μιας ισορροπημένης και υγιεινής διατροφής. Βρίσκονται σε πολλά προϊόντα (αν και μερικές φορές είναι δύσκολο να τα εντοπίσει κανείς), οπότε είναι σημαντικό να καταναλώνετε μικρές ποσότητες από επεξεργασμένα τρόφιμα με πολλά λιπαρά, και να επιλέγετε άλλες πηγές με υψηλή περιεκτικότητα σε ακόρεστα λιπαρά, όπως το ελαιόλαδο.\nΝα αγοράζετε σε μεγάλες ποσότητες. Τρόφιμα όπως τα κρεμμύδια και οι πατάτες μπορούν να διατηρηθούν για εβδομάδες, ειδικά αν τα αποθηκεύετε σύμφωνα με τις προτεινόμενες οδηγίες.\nΝα συμπεριλάβετε κατεψυγμένα λαχανικά και φρούτα. Αποτελούν επιλογές που μετράνε εξίσου στη συνιστώμενη ημερήσια κατανάλωση και κάποιες φορές είναι φθηνότερες (και διατηρούνται περισσότερο καιρό) σε σύγκριση με τα φρέσκα λαχανικά και φρούτα.\nΤα αποξηραμένα όσπρια αποτελούν φθηνή πηγή πρωτεϊνών. Τα φασόλια, τα ρεβίθια και οι φακές μετράνε ως λαχανικά, αλλά και ως πηγές πρωτεϊνών και μπορείτε να τα αγοράσετε αποξηραμένα και σε μεγάλες ποσότητες με χαμηλό κόστος – φθηνότερα από το να αγοράσετε κρέας.\nΗ κατάψυξη είναι σύμμαχός σας. Αν μένετε μόνοι ή συγκατοικείτε με τον/τη σύντροφό σας, ίσως σας φαίνεται σπατάλη να αγοράζετε τρόφιμα σε μεγάλες ποσότητες. Θα εκπλαγείτε, ωστόσο, από το πόσα τρόφιμα μπορούν να μπουν στην κατάψυξη και να καταναλωθούν αργότερα – απλά ελέγξτε τη συσκευασία για να είστε σίγουροι.


Σταματάει η παραγωγή μητρικού γάλακτος με την εμφάνιση της περιόδου; - mitrikosthilasmos.com\nΑπό τη στιγμή που εμφανίζεται περίοδος μετά από πόσο καιρό σταματάει η παραγωγή γάλατος;\nΔέσποινα Χ., Ηράκλειο\nεξαρτάται από πολλούς παράγοντες το πότε ακριβώς θα αρχίσει και πάλι η έμμηνος ρήση μετά τον τοκετό, η επιστροφή της περιόδου όμως δεν επηρεάζει την πορεία του θηλασμού παρά μόνο τη γονιμότητά σας, οπότε και χρειάζεται προσοχή αν δεν επιθυμείτε μια νέα εγκυμοσύνη!\nΥπάρχουν γυναίκες που αδιαθέτησαν για παράδειγμα στις 40 ημέρες και όμως συνέχισαν απροβλημάτιστα το θηλασμό του παιδιού τους για μήνες ή και χρόνια μετά, όπως εξίσου υπάρχουν και γυναίκες που δεν έχουν δει περίοδο για ένα, δύο ή και πλέον χρόνια ή ακόμη και μέχρι να σταματήσει τελείως ο θηλασμός! Όλες όμως οι περιπτώσεις είναι στα πλαίσια του φυσιολογικού!\nΑν τυχόν παρατηρηθεί μείωση στην παραγωγή, θα είναι προσωρινή. Επίσης, είναι μύθος πως μειώνεται η ποιότητα του μητρικού γάλακτος με την εμφάνιση της περιόδου.\nΕίναι φυσιολογικό όταν θηλάζουμε να έχουμε περίοδο;\nΕπηρεάζει η περίοδος το θηλασμό;\nΑδιαθέτησα. Συνεχίζω να θηλάζω;\nPrevious Post: Αιμοδοσία και θηλασμός\nNext Post: 15η Διημερίδα Συλλόγου Παιδιάτρων Ιδιωτικού Τομέα Κρήτης


Η εφημερίδα του Βαλτινού: 01/01/2014 - 02/01/2014\nτα βάσανα τις πίκρες μας,\nτα νέα απ το χωριό μας…\nΑπόψε ένα όνειρο έσκισε την καρδιά μου\nκι έμοιαζε σαν αληθινό – Βοήθα μας Παναγιά μου!\nΕίδα λοιπόν συγχωριανό πούχει μυαλό ξυράφι,\nμε μία λάθος κίνηση, του πήγαν όλα στράφι.\nΈκατσε πάλι το κακό - η μοίρα καθώς γράφει-\nκι ότι ορίζει το ριζικό, λένε πως δεν ξεγράφει.\nΠάλευε με τη μοίρα του, κόπιαζε στο χωράφι\nκαι στάλα - στάλα μάζευε το γρόσι, το χρυσάφι.\nΑλλοίμονο στους κόπους του, στην γκαντεμιά νισάφι,\nμε μία λάθος κίνηση κι ο δόλιος καταστράφη.\nΜπλέχτηκε με συνέταιρους, τον βάλανε στο λούκι\nκαι τον αφήσανε μετά σύξυλο στο παλούκι…\nΑπελπισμένος πάλευε τις τρύπες να βουλώσει\nκι από τα βράχια το σκαρί ο δόλιος να γλυτώσει.\nΑπελπισμένος πάλευε το σπίτι του να σώσει,\nτόσοι που ήταν οι καημοί, τού γίναν κι άλλοι τόσοι.\nΚι έτσι με φυτοφάρμακο μετά αποπειράθη\nνα ξεπληρώσει ο άμοιρος των αλλωνών τα λάθη.\nΚι έτσι που χάθηκε η ελπίς κι ήρθε η ζωή στο τέρμα,\nέμεινε στέρφα πια η γης και τα χωριά μας έρμα.\nΤη χώρα με μαυρόρουχα έχουνε τώρα ντύσει\nκαι οι πολίτες χάνονται στης αγκαλιάς την κρίση...\nΆκου να δεις, τι έβλεπα στον ύπνο μου το βράδυ!\nΚόλπα που κάνει το μυαλό, σαν πέφτει το σκοτάδι!!!\nΗ θάλασσα πλαταίνει\nκι ο δρόμος μου μικραίνει\nο ήλιος ακριβαίνει\nκαι η ζωή πικραίνει.\nΤον κόσμο δέρνουν πόνοι,\nη εργατιά θυμώνει,\nαγύρτες στο τιμόνι\nκι ο πόλεμος σιμώνει.\nάλλο κόσμο να γνωρίσω;\nΣτης φτώχειας το κονάκι\nείναι σβηστό το τζάκι,\nκορμιά ντυμένα ράκη\nκαι το ψωμί φαρμάκι.\nΑπάνθρωπο το χρήμα,\nελεύθερο το κρίμα,\nχαφιές σε κάθε βήμα\nκαι ο καλός το θύμα.\nΑγιογραφίες του Αγίου Αθανασίου Βαλτινού\nΠαρουσιάζουμε, σε κινούμενη εικόνα, τις αγιογραφίες της δεύτερης ζώνης που εικονίζονται σε στηθάρια όλοι οι άγιοι.\nΕπανεξελέγη Πρόεδρος του Δ.Σ. των Τρικαλινών Φιλολόγων η Γεωργία Κολοβελώνη\nΟ Σύνδεσμος Φιλολόγων Νομού Τρικάλων, μετά από τις αρχαιρεσίες της 20 Δεκεμβρίου 2013, εξέλεξε νέο Διοικητικό Συμβούλιο, το οποίο συγκροτήθηκε σε σώμα στις 22 Δεκεμβρίου 2013 με την εξής σύνθεση:\nΑντιπρόεδρος: Χρήστος Βακιτζής\nΈφορος Βιβλιοθήκης: Παρασκευή Μυλωνά.\nΣυγκεκριμένα η εκλογοαπολογιστική συνέλευση του Συνδέσμου Φιλολόγων, πραγματοποιήθηκε στον χώρο που τους έχει παραχωρηθεί από τον Δήμο Τρικκαίων για τη στέγαση των γραφείων τους (απέναντι από τον Ι.Ν. Αγίου Νικολάου εκ Μετσόβου, δίπλα στο 5ο Γυμνάσιο – Λύκειο).\nΗ απερχόμενη Πρόεδρος του Συνδέσμου Γεωργία Κολοβελώνη προέβη σε απολογισμό δράσης της τρέχουσας διετίας (Δεκέμβριος 2011 – Δεκέμβριος 2013), η οποία περιελάμβανε πλήθος δράσεων, αφού ο Σύνδεσμος έχει να επιδείξει μια ιδιαίτερα δυναμική παρουσία στα τοπικά δρώμενα, τόσο στη μακρά πορεία του από το έτος ίδρυσής του (1984), όσο και κατά την τελευταία διετία.\nΑπό το χέρι μας εξαρτάται\nΛένε, πως οι πεταλούδες είναι οι ψυχές των ανθρώπων.\nΈτσι σκέφτηκε να του στήσει μια παγίδα.\nΈπιασε λοιπόν μια πεταλούδα και την κράτησε στη χούφτα του...\nΣτη συνέχεια θα πήγαινε στο δάσκαλο και θα τον ρώταγε τι είχε στο χέρι του. Αν ο δάσκαλος το έβρισκε, τότε θα τον ρωτούσε εάν η πεταλούδα ήταν ζωντανή ή νεκρή. Στην περίπτωση που ο δάσκαλος απαντούσε ότι η πεταλούδα είναι ζωντανή, τότε θα έσφιγγε το χέρι του και θα τη σκότωνε και το αντίστροφο.\nΈτσι λοιπόν, πλησίασε τον δάσκαλο, μπροστά σε όλους τους υπόλοιπους μαθητές, έτεινε το χέρι προς το μέρος του και τον ρώτησε:\n«Δάσκαλε, τι έχω στο χέρι μου;»\n«Την ψυχή σου έχεις παιδί μου», απάντησε ατάραχος ο δάσκαλος.\nΟ μαθητής προβληματίστηκε για λίγο σκεπτόμενος την απάντηση του δασκάλου και συμπέρανε ότι ο δάσκαλος είχε δίκιο. Η πεταλούδα ήταν μια ψυχή που θα μπορούσε να είναι και δική του. Ωστόσο, συνέχισε: «Και είναι ζωντανή η ψυχή μου δάσκαλε ή όχι;»\nΕίναι στο χέρι σου, από εσένα εξαρτάται...\nΠολλά μπορεί να συμβαίνουν, στον κόσμο μας. Τίποτα απ’ όλα αυτά όμως δεν μπορεί να επηρεάσει την ψυχή μας παρά μόνο εάν το επιτρέψουμε εμείς οι ίδιοι.\nΕίναι στο χέρι μας, τη νέα χρονιά που ανέτειλε να την ορίσουμε και να την κρατήσουμε ζωντανή…\n«Από το χέρι μας εξαρτάται».\n2014 Καλή χρονιά!\nΕπανεξελέγη Πρόεδρος του Δ.Σ. των Τρικαλινών Φιλολ...


Πώς το έμβρυο αντιδρά στο τσιγάρο κατά την διάρκεια της εγκυμοσύνης; | Τι λες τώρα;\nHome \_ βίντεο \_ Πώς το έμβρυο αντιδρά στο τσιγάρο κατά την διάρκεια της εγκυμοσύνης;\nΠώς το έμβρυο αντιδρά στο τσιγάρο κατά την διάρκεια της εγκυμοσύνης;\nΤι λες τώρα; 25 Μαρτίου, 2015 2:57 ΜΜ\nΟι επιστήμονες ελπίζουν ότι αυτές οι εικόνες θα πείσουν πολλές μητέρες\nΗ δρ. Νάγια Ρέισλαντ διαπίστωσε ότι τα έμβρυα των γυναικών που κάπνιζαν περίπου 14 τσιγάρα την ημέρα, παρουσίαζαν έντονη κινητικότητα στο στόμα, ενώ άγγιζαν συνεχώς την περιοχή του στόματος και της μύτης με τα χέρια τους.\nΑντιθέτως, όσα δεν εκτίθονταν στις ουσίες του τσιγάρου, παρουσίασαν φυσιολογική συμπεριφορά, χωρίς αυξημένη κινητικότητα στις προαναφερθείσες περιοχές. Η γιατρός παρακολούθησε 20 μητέρες εκ των οποίων οι τέσσερις κάπνιζαν κατά μέσο όρο 14 τσιγάρα την ημέρα.\nΗ πιλοτική μελέτη ελπίζει να διευρύνει το δείγμα της έρευνας σε περισσότερες γυναίκες ώστε να διαπιστώσει αν πράγματι το κάπνισμα κατά τη διάρκεια της εγκυμοσύνης επηρεάζει σημαντικά την ανάπτυξη του νευρικού συστήματος των εμβρύων.\nΗ δρ. Νάγια Ρέισλαντ ευχαρίστησε όλες τις γυναίκες που συμμετείχαν εθελοντικά στην έρευνα και κυρίως τις καπνίστριες. Διαβεβαίωσε, επίσης, ότι τα μωρά όλων αυτών των γυναικών γεννήθηκαν χωρίς κανένα πρόβλημα υγείας.\na,v. telegraph pressassociation\nΔείτε έναν γερανό να κατασκευάζεται μόνος του!


Όταν Έκρηξη Νάρκης Σκότωσε Συμπρωταγωνίστρια του Αλεξανδράκη. Το Δυστύχημα που Πάγωσε την Ελλάδα - Koyzoylo.gr\nΌταν Έκρηξη Νάρκης Σκότωσε Συμπρωταγωνίστρια του Αλεξανδράκη. Το Δυστύχημα που Πάγωσε την Ελλάδα\nΟ Δημήτρης Κομίνης, είχε πάει στην Αθήνα για να φέρει την ηθοποιό στη Λούτσα. Η Μηλιάδου ήταν 63 χρονών και εργαζόταν ως ηθοποιός από τα 16 της χρόνια. Είχε πάρει μέρος σε μεγάλους θιάσους και σε ταινίες του ελληνικού κινηματογράφου. Λίγο πριν φτάσουν στο σημείο των γυρισμάτων, το αυτοκίνητο έπεσε πάνω σε νάρκη του Β’ Παγκοσμίου Πολέμου που βρισκόταν στον δρόμο με αποτέλεσμα μια μεγάλη έκρηξη να το διαλύσει. Εκτινάχθηκε 15 μέτρα μακριά, ενώ μόνο ο οδηγός του αυτοκινήτου γλίτωσε με μερικά τραύματα.\nΈνας αυτόπτης μάρτυρας είχε περιγράψει στον τύπο: «Αυτό που είδαμε, ήταν τραγικό. Μια τεράστια λακκούβα είχε ανοιχθεί στο χώμα, ενώ το αυτοκίνητο ήταν εκσφενδονισμένο πολλά μέτρα πιο ‘κει, κάπνιζε και είχε καταστραφεί τελείως. Ο σοφέρ ήταν πεσμένος κάτω και βογκούσε. Κάτω από τα συντρίμμια του πίσω μέρους, ανάμεσα σε ένα σπασμένο φτερό και μια ρόδα, ήταν ένα ανδρικό πόδι, κομμένο από το γόνατο και γεμάτο αίματα. Πιο κει, σε απόσταση 15 μέτρων, ήταν πεσμένη η γυναίκα.\nΕίχε γείρει πλάγια. Το κεφάλι της ήταν γεμάτο αίματα και κατάμαυρο από τα αέρια. Το αριστερό της πόδι ήταν τελείως σπασμένο. Ήταν νεκρή. Αρκετά μέτρα πιο κάτω ήταν ο άνδρας. Είχε πέσει μπρούμυτα. Το αριστερό πόδι και το αριστερό χέρι του έλειπαν. Κάποιος έψαχνε πιο ‘κει. Ήρθε κοντά μας κρατώντας κάτι. Νόμιζα πως ήταν ένα κίτρινο γάντι. Ύστερα κατάλαβα ότι ήταν το χέρι που έλειπε. Ήταν κάτι που δε θα το ξεχάσω ποτέ».


Δρομολόγια με Πλοίο από Αστυπάλαια προς Νίσυρος - Πλοία από Αστυπάλαια προς Νίσυρος\nΟι τιμές μπορεί να αυξηθούν για το δρομολόγιο Αστυπάλαια - Νίσυρος όσο πλησιάζει η ώρα της αναχώρησης\nΑπό Αστυπάλαια προς Νίσυρος\nΗ γραμμή Αστυπάλαια Νίσυρος συνδέει Δωδεκάνησα με Δωδεκάνησα. Αυτή τη στιγμή υπάρχει μόνο 1 ακτοπλοϊκή εταιρεία για αυτή την γραμμή και λειτουργεί υπηρεσίες, η Blue Star Ferries. Η διέλευση λειτουργεί μέχρι και 1 φορές για κάθε εβδομάδα με διάρκεια περίπου 5 ώρες 5 λεπτά.\nΑστυπάλαια Νίσυρος εν πλω η διάρκεια και η συχνότητα μπορεί από εποχή σε εποχή να αλλάξει, για αυτόν το λόγο θα σας συμβουλεύαμε να ελέγξετε σε ζωντανή σύνδεση όλες τις πληροφορίες για την ημερομηνία του ταξιδιού σας.\nΑστυπάλαια - Νίσυρος Ακτοπλοϊκές Εταιρείες\n1 Εβδομαδιαία Δρομολόγια 5 ώρες 5 λεπτά\nΜέσος Όρος Τιμών Αστυπάλαια Νίσυρος\nΟι τιμές που εμφανίζονται αντιπροσωπεύουν την μέση τιμή για μια απλή μετάβαση που καταβάλλεται από τους πελάτες μας. Η πιο κοινή κράτηση στο δρομολόγιο Αστυπάλαια Νίσυρος με ένα αυτοκίνητο και 2 επιβάτες.\nLocation: Νίσυρος, Από Αστυπάλαια προς Νίσυρος


ΠΑΝΗΓΥΡΙΚΟΣ ΛΟΓΟΣ ΓΙΑ ΤΗΝ 25η ΜΑΡΤΙΟΥ » 1o Δημοτικό Σχολείο Κυπαρισσίας\n« ΧΡΙΣΤΟΣ ΑΝΕΣΤΗ! ΧΡΟΝΙΑ ΠΟΛΛΑ!\nΜόνιμοι αναπληρωτές… »\nΥπέρμαχε Στρατηγέ, όχημα Ηλίου του νοητού, Μήτερ του Θεού, την πάσαν ελπίδα μου εις σε ανατίθημι και ξεκινώ. Ξεκινώ με Σένα που η στάση ζωής σου γέννησε την επανάσταση για τη ζωή μας. Κι έγινε Ανάσταση, έγινε δηλαδή, αυτό που μας λείπει και γυρεύουμε στα χαμένα. Αλλά «η Σταύρωση είναι ο μόνος δρόμος που οδηγεί στην Ανάσταση» (Καζαντζάκης).\nΘέλω να πω λόγια «για την αιωνιότητα , που μόλις τα χωράει…». Πρέπει τούτο να γίνει, λέει, σε 8΄. Ο Κωνσταντίνος Τσάτσος σχολίασε κάποτε πως «ενώ είμαστε ο ιστορικά πιο πλούσιος λαός του κόσμου, είμαστε κι ο πιο ανιστόρητος». Η ιστορία είναι το μάθημα που μαθαίνουμε κι από το οποίο δε μαθαίνουμε! Ας ρωτήσουμε εδώ και τώρα τους μαθητές μας να μας πουν σε πόσους αρέσει το μάθημα της ιστορίας. Σε ελάχιστους! Άρα κάτι δεν κάνουμε σωστά. Από πάνω προς τα κάτω. Μπορεί να φταίει που έχουμε τεράστια ιστορία, εν τέλει. Τι να πρωτοαφομοιώσει το μυαλουδάκι τους;\nΤότε, ας πούμε ένα αληθινό παραμύθι. Μια φορά κι έναν καιρό, ήταν μια πόλη λαμπρή, ξακουστή, βασιλίδα πόλη, η Κωνσταντινούπολη. Και μια αυτοκρατορία, η Βυζαντινή. Αυτά που την συγκρατούσαν βασικά ήταν η γλώσσα (η Ελληνική) και η θρησκεία (η Ορθοδοξία).Κι οι αιώνες περνούσαν, αυτοκράτορες στέφονταν πότε άξιοι πότε ανάξιοι, οι λαοί της αυτοκρατορίας σέρνονταν σε πολέμους πότε επεκτατικούς και πότε αμυντικούς. Μισθοφόροι στρατιώτες, εμπόριο βασικά στα χέρια των οθνείων (ξένων) κι όχι των ντόπιων, υπεροψία της κεντρικής εξουσίας που δεν υπολόγισε την ύπαρξη ενός ισχυρού φυγόκεντρου κινήματος. Οι επαρχίες προσπαθούν να χειραφετηθούν από την Πόλη. Οι εξωτερικοί εχθροί (Λατίνοι και Τούρκοι) πολυαριθμότεροι και σε πολεμική εγρήγορση. Αν θυμηθούμε το παράδειγμα της Γαλλίας, ο τελευταίος Λουδοβίκος «δεν πλήρωσε μόνο για τα δικά του έργα: πλήρωσε και για τους δεκαέξι Λουδοβίκους, που προηγήθηκαν πριν απ’ αυτόν». Η Μαρία Αντουανέτα, η βασίλισσα, αναρωτιόταν απορημένη: «Δεν έχει ο λαός ψωμί; Ας φάει παντεσπάνι.» Και κατέληξαν στη λαιμητόμο όταν ξέσπασε η Γαλλική Επανάσταση λίγο νωρίτερα από τη δική μας. Αλλά, ας γυρίσουμε στο Βυζάντιο, συρρικνωμένο πλέον στην περιοχή της πρωτεύουσας και του Μοριά. Ήταν 1453. Ήταν Μάης, Τρίτη κι 29. Ο Κωνσταντίνος Παλαιολόγος, αναθρεμμένος στο Μοριά, στο Μυστρά, απαντά στο Σουλτάνο Μωάμεθ τον Πορθητή: “To δε την πόλιν σοι δούναι ούτ’ εμόν ούτ’ άλλου τινός των οικούντων εν αυτή. Κοινή γαρ γνώμη πάντες αυτοπροαιρέτως αποθανούμεν και ου φεισόμεθα της ζωής ημών.» Ναι, τέτοιες απαντήσεις γυρεύουμε να ακούσουμε από τα χείλη πολιτικών ανδρών κι ανώτερου κλήρου. Να κι ο Παλαμάς:\n«Γνώμες, καρδιές, όσοι Έλληνες ότι είστε μην ξεχνάτε\nδεν είστε από τα χέρια σας μονάχα, ΟΧΙ. Χρωστάτε\nκαι σε όσους ήρθαν, πέρασαν θα ‘ρθούνε, θα περάσουν\nΉταν Μάης, Τρίτη κι 29. «Η Πόλις εάλω!» «Χάθηκαν τα πάντα. Κρύψου ήλιε και θρήνησε γη. Η Πόλη έπεσε.» «Με το πρώτο φως της αυγής, οι Τούρκοι μπήκαν στην Κωνσταντινούπολη από την Πύλη του Αγίου Ρωμανού». Ο Μωάμεθ προικοδότησε το Πατριαρχείο με ένα ειδικό καθεστώς κι έδωσε διαταγή να εκλέξουν νέο Πατριάρχη. Ήταν ο Γεώργιος Σχολάριος, μετονομασθείς σε Γεννάδιο. Μέσα στη γενική αβεβαιότητα, η εκκλησία ήταν η μόνη βεβαιότητα. Καλλιεργήθηκε, όμως, «η βιβλική θεωρία για την ήττα, θεωρούμενη ως δίκαιη τιμωρία που υπαγορεύθηκε από το Θεό» για να εξηγήσει τις αβελτηρίες της αυτοκρατορίας. Έτσι έχουμε την απαρχή της μοιρολατρικής στάσης των βυζαντινών που φτάνει ως τις μέρες μας. Ποιος από μας δεν έχει αναφωνήσει: «τι να κάνουμε!»\nθέλει αρετήν και τόλμην η ελευθερία. (Ανδρέας Κάλβος, «Εις Σάμον»)\nΣτους τέσσερις αιώνες που ακολούθησαν «ο ήλιος της ελευθερίας ήταν πολύ χαμηλά». Η «Ιερή Συμμαχία» ευρωπαίων ηγεμόνων (ακριβώς όπως η σημερινή Τρόικα) κάνει τους λαούς να ασφυκτιούν. Ταυτόχρονα ξεπηδούν μορφές άκρως δεσποτικές μα προικισμένες συνάμα «με αετίσιο μάτι». Αλή πασάς των Ιωαννίνων, φερ’ ειπείν. Αρχίζει και τρίζει ο θρόνος του Σουλτάνου. Στα 1819 η επικράτεια του Αλή αγκαλιάζει και συνθλίβει Ήπειρο, Θεσσαλία, Μακεδονία, Μοριά. Μα όπως σκιάζεται ο Σουλτάνος τον Αλή, σκιάζεται ο Αλής τους Σουλιώτες. Κι είναι ο αγώνας τους το προανάκρουσμα του ΄21. «Το Σούλι στάθηκε… η μεγάλη Σχολή Ευελπίδων» της εποχής. Και κατά έναν περίεργο τρόπο, η αυλή του Αλήπασα άντρωσε τους μεγάλους πολεμάρχους της Επανάστασής μας (Ανδρούτσο, Καραϊσκάκη, Μπότσαρη, Βαλτινό, Βαρνακιώτη).\nΣτην Ευρώπη «το φως που καίει» είναι ο Διαφωτισμός. Κι έχουμε τόσους Έλληνες λογίους που «φωτίστηκαν» και τη λαμπάδα εκείνης της πνευματικής Λαμπρής ύψωσαν στο έθνος μας, στο λαό μας αλλά και σε όλα τα Βαλκάνια. Ρήγας Φεραίος, «αυτός ο αξιάγαστος ανήρ» όπως τον χαρακτηρίζει ο Ανώνυμος ο Έλλην.\nΤι κι αν τον απαγχόνισαν οι Τούρκοι μαζί με εφτά πατριώτες και τα κορμιά τους ρίχτηκαν σε σέρβικο ποτάμι; Τη σκυτάλη πήρε η «Ελληνική Νομαρχία» του Ανωνύμου του Έλληνος, από τα πιο ρηξικέλευθα κείμενα που εκδόθηκε εν μέσω σκλαβιάς, το 1806: «Τάχιστα η Ελλάς πρέπει να συντρίψη τας αλύσους της». «Πώς φλογίζεται όμως η καρδία εκείνων, οπού γνωρίζουσι την ελευθερίαν, και δεν την έχουσι». Μιλά ακόμα για τις τρεις αιτίες της ανομοιότητας των ανθρώπων: την ίδια τη φύση, την ανατροφή και την τύχη. Όμως μία καλή διοίκηση, η νομαρχία (δηλαδή εκεί όπου θα υπάρχουν οι καλοί νόμοι), αμβλύνει ουσιαστικά τις παραπάνω διαφορές. Τι έχει αλλάξει σήμερα; 21ος αιώνας και ζούμε στο ζυγό άτεγκτων νόμων, άδικων νόμων ή καλών ανεφάρμοστων νόμων! Τρομάζουν οι τόσες ομοιότητες! Και δεν είναι οι μόνες!\nΤο αντιστασιακό-κλέφτικο δημοτικό τραγούδι «έχει σαν βασικό στόχο του κυρίως τον πόλεμο ενάντια στον Τούρκο κατακτητή»: «Τση πείνας και τση δίψας ξεραμένοι, για να λευτερωθούνε οι καημένοι.» Το μικρό βλαχόπουλο «να πάη πίσω ντρέπεται, να πάη εμπρός φοβάται». Μα, τελικά, πού λέτε πως πήγε; Απαντά ο Σολωμός: «Παλληκαρά, και μορφονιέ, γεια σου, καλέ, χαρά σου!»\n«Ο Όλυμπος κι ο Κίσαβος τα δυο βουνά μαλώνουν» για τους περσότερους κλέφτες.\n«Δε μας βαραίνουν τα νερά και τα πολλά τα χιόνια,\nπαρ΄ μας βαραίν’ η κλεφτουριά, οι Κολοκοτρωναίοι.»\n«Η προσκλητική σάλπιγξ της πατρίδος εντός ολίγου μέλλει να ηχήση…», λέει κρυφά ο Υψηλάντης. Ναι, η επανάσταση ξεσπά! «Μια επανάσταση δεν προγραμματίζεται σαν πρωτοβάθμια εξίσωση, ούτε γίνεται κατά παραγγελία». Παρότι η πρώτη επανάσταση που κηρύσσει η Φιλική Εταιρεία στη Μολδοβλαχία, το Φλεβάρη, καταπνίγηκε στο αίμα. Ναι, είναι Μάρτης! Του ΄21! Δε θα αναφέρουμε κανέναν τόπο στεριανό ή νησιωτικό. Δε θα κάνουμε προσκλητήριο ηρώων. Σήμερα, εδώ μέσα, έχουμε σύναξη λαού, προεστών, κλήρου. Μα, πάνω απ’ όλα, έχουμε σύναξη ηρώων και ηρωίδων. Η εκκλησία είναι κατάμεστη από αυτούς. Και είναι όλοι εδώ! Πάνω σε κάθε κυανόλευκο πανί είναι γαντζωμένες οι ψυχές τους.\nΑυτή η σημαία κυματίζει σαν τέτοια από το 1822. Αυτή η εθνική εορτή καθιερώθηκε στις 25 Μάρτη του 1838 από το βασιλιά Όθωνα. Γιατί , ευτυχισμένος ο Μοριάς , που λευτεριά αξιώθη πρώτος στις 21 Μάρτη στα Καλάβρυτα, στις 23 Μάρτη στην Καλαμάτα. Αυτή η θεομητορική εορτή καθιερώθηκε στις 25 Μάρτη από τον Ιουστινιανό το 560 μ.Χ. για πολλούς λόγους. Αυτή η πόλη ελευθερώθηκε στις 27 Μάρτη.\nΚι όλοι εμείς πότε θα ελευθερωθούμε; Στο πρωτόκολλο του Λονδίνου (1830) οι τρεις Μεγάλες Δυνάμεις (Αγγλία, Γαλλία, Ρωσία) ορίζουν: «Δεν έχουμε μόνο το δικαίωμα αλλά και το καθήκον να επεμβαίνουμε για τη διατήρηση της ησυχίας και της τάξης στη χώρα». Όπου Δυνάμεις, βλέπε Θεσμοί. Λέει ο Σκαρίμπας: «Μεταξύ δουλείας και δουλείας δεν υπάρχει καμιά διαφορά. Με το να κάμεις μιαν επανάσταση κι αποτινάξεις το ζυγό, δεν έκαμες τίποτα. Το ΄21 αυτό έκαμε. Το να μην ξαναεμπέσεις σε ζυγό-αυτό είναι επανάσταση».\nΑυτή η σέρτικη ράτσα θα ζήσει, Σολωμέ, «με λογισμό και μ’ όνειρο». Αρκεί να ισορροπήσει αυτά τα δυο σα σχεδία σωτηρίας. Αλλιώς το σχέδιο ναυάγησε. « Η ζωή του αληθούς πολίτου πρέπει να τελειώνη ή δια την ελευθερία του, ή με την ελευθερία του», λέει ο Ανώνυμος ο Έλλην.\nΣεβασμιότατε, Άγιοι Πατέρες, κύριε Δήμαρχε, αρχές και σωματεία αυτού του Δήμου, συνάδελφοι αγαπητοί και μαθητές αγαπημένοι, περιεστώτα λαέ, αυτό ήταν το αληθινό παραμύθι. Η Επανάσταση άρχισε το 1821. Κι ακόμα δεν τελείωσε… Γένοιτο η ελευθερία των Ελλήνων! Γένοιτο! Από εμάς για εμάς! ΠΕΠΠΑ ΜΑΡΙΑ


Ομιλία του Πρωθυπουργού στο Φόρουμ των Παρισίων για την Ειρήνη – ΙΚΑΡΙΩΤΙΚΑ ΝΕΑ\nΟμιλία του Πρωθυπουργού στο Φόρουμ των Παρισίων για την Ειρήνη\n11 Νοέ 2018 22:00\nΤο 1910 είχαμε σχεδόν 40 χρόνια από το τέλος του τελευταίου γαλλογερμανικού πολέμου. Είχαμε σχεδόν 40 χρόνια όπου η Ευρώπη και η ειρήνη και ιδίως τα τελευταία χρόνια ήταν χρόνια ευημερίας, οικονομικής ανόδου, ήταν η λεγόμενη Belle Epoque και κανείς στην Ευρώπη δεν πίστευε ότι ο πόλεμος θα ξαναγυρίσει. Τότε, λοιπόν, ο Νόρμαν Έιντζελ, έγραψε το περίφημο βιβλίο του, La grande illusion, η Μεγάλη Χίμαιρα στα ελληνικά, όπου προσπάθησε να περιγράψει, να εξηγήσει για ποιο λόγο ποτέ στην Ευρώπη δεν θα ξαναδούμε πόλεμο. Λίγες ημέρες μετά, λίγους μήνες μετά, εκατοντάδες χιλιάδες στρατιώτες ρίχνονταν στη μάχη. Και λίγα χρόνια μετά είχαμε την απώλεια εκατομμυρίων ψυχών στο κέντρο της Ευρώπης και σε όλο τον κόσμο.\nΤο 1937, στο μεσοπόλεμο, ένας μεγάλος σκηνοθέτης, ο Ζαν Ρενουάρ, έφτιαξε αυτή την καταπληκτική ταινία, την ομότιτλη ταινία. Είναι μια από τις πιο σημαντικές αντιπολεμικές ταινίες και σε κάποια στιγμή ο υπολοχαγός Μαρεσάλ λέει στον Ρόσενταλ: «Πρέπει, επιτέλους, να τελειώνουμε με αυτόν τον αναθεματισμένο τον πόλεμο. Πρέπει να είναι ο τελευταίος», για να πάρει την απάντηση από τον Ρόσενταλ: «Μα τι ψευδαίσθηση». Και πράγματι, λίγα χρόνια αργότερα, επιβεβαιώθηκε ότι ήταν ψευδαίσθηση ότι δεν θα υπάρξει νέος πόλεμος στην Ευρώπη. Και η ψευδαίσθηση αυτή κατέρρευσε οριστικά, όταν πρωταγωνιστές της ιστορίας έγιναν ηγέτες, όπως ο Χίτλερ, ο Μουσολίνι, ο Φράνκο.\nΑν υπάρχει μια περίοδος από την οποία μπορούμε να βγάλουμε σημαντικά διδάγματα για τα λάθη και τις παγίδες που πρέπει να αποφύγουμε, αναμφίβολα αυτή η περίοδος είναι ο Μεσοπόλεμος. Με την έννοια ότι ο Β΄ Παγκόσμιος Πόλεμος, όχι μόνον έληξε με την ήττα του ναζισμού και του φασισμού, αλλά αποτέλεσε και την αφετηρία της αναγέννησης της Ευρώπης. Η Ευρώπη χτίστηκε ξανά σε γερά κοινωνικά θεμέλια, στην προστασία της εργασίας, την ισότητα των δύο φύλων, στην αναβάθμιση των υποδομών και των δικτύων, στην ειρήνη και τη συνεργασία ανάμεσα στους λαούς.\nΔεν έγινε το ίδιο, όμως, μετά το τέλος του Α΄ Παγκοσμίου Πολέμου. Αν θελήσουμε, λοιπόν, να συγκρίνουμε την περίοδο μετά το τέλος του Α΄ Παγκοσμίου Πολέμου με τη σημερινή περίοδο, πολύ μεγάλες διαφορές υπάρχουν, δεν υπάρχει αμφιβολία. Ωστόσο, πρέπει να δούμε ότι οι αιτίες που οδήγησαν στον Α΄ Παγκόσμιο Πόλεμο, η εξαθλίωση, οι μεγάλες ανισότητες, μια συμφωνία τότε που ήταν ατιμωτική γι’ αυτούς που οδηγήθηκαν εύκολα στη ρητορική του φασισμού, θα δούμε λοιπόν, ότι υπάρχουν συγκρίσεις, τις οποίες πρέπει να τις λάβουμε πάρα πολύ σοβαρά υπόψη μας.\nΣήμερα, λοιπόν, ζούμε σε έναν κόσμο, που γεννά ανισότητες. Αυτός είναι ο λόγος, πράγματι, που έρχονται κατά εκατομμύρια μετανάστες στην Ευρώπη. Οι ανισότητες ανάμεσα στον αναπτυγμένο και τον τρίτο κόσμο. Αλλά και μέσα στην Ευρώπη ζούμε μεγάλες ανισότητες. Η χώρα μου, η Ελλάδα, στην καρδιά της Ευρώπης, εν τούτοις από το 2010 μέχρι το 2015, υφιστάμενη ένα πρωτοφανές πρόγραμμα λιτότητας, έχασε το ¼ του εθνικού της πλούτου μέσα σε λίγα χρόνια και αυτό είναι κάτι το οποίο δεν συμβαίνει εύκολα σε καιρό ειρήνης.\nΚαι βεβαίως, παρόμοιες πολιτικές, στο όνομα της ανταγωνιστικότητας, της ανάπτυξης, του κοινού νομίσματος, που βεβαίως είναι μια πολύ μεγάλη κατάκτηση στην Ευρώπη, έχουν υποστεί κυρίως οι λαοί του Νότου. Αλλά, θα έλεγε κανείς, όλες οι ευρωπαϊκές χώρες και όλοι οι ευρωπαϊκοί λαοί, τα μεσαία και τα χαμηλά στρώματα, ο κόσμος της εργασίας, οι νέες και οι νέοι, έχουν κληθεί να πληρώσουν τις συνέπειες μιας κρίσης οικονομικής, την οποία προκάλεσε η ανευθυνότητα των πολιτικών ηγεσιών και η ασυδοσία των χρηματοπιστωτικών ελίτ.\nΆρα, λοιπόν, ποια είναι η σύγκριση; Όταν σήμερα υπάρχει κόσμος που χάνει τη δουλειά του, χάνει το σπίτι του, χάνει την εμπιστοσύνη του στους θεσμούς, χάνει το όραμά του για το αύριο, είναι δεδομένο ότι αυτός ο κόσμος θα αρχίσει να εμπιστεύεται αυτούς που του δίνουν εύκολες απαντήσεις. Σε καμία περίπτωση δεν θα εμπιστευτεί αυτούς που αισθάνονται ότι ευθύνονται γι΄ αυτό. Και αυτό είναι το πλαίσιο μέσα στο οποίο γεννιέται και μεγαλώνει το αυγό του φιδιού, δηλαδή η ακροδεξιά, οι εθνικιστικές απόψεις, οι απόψεις εκείνες που οδήγησαν στον Α΄ Παγκόσμιο πόλεμο. Και τις έχουμε, σήμερα στην Ευρώπη, παντού να μεγαλώνουν και σε ορισμένες χώρες να γίνονται και mainstream, να μην είναι το άκρο του πολιτικού συστήματος.\nΤι θέλω να πω; Θέλω να πω ότι η διαίρεση της κοινωνίας, η στοχοποίηση κοινωνικών και πληθυσμιακών ομάδων, η καλλιέργεια του φόβου, η διαρκής επίκληση ενός εθνικού μεγαλείου, το οποίο δεν χωράει τους άλλους λαούς, παρά μονάχα τον δικό μας, τον εκλεκτό, δημιουργεί μια ξεκάθαρη αναλογία με αυτό το οποίο έζησε η Ευρώπη στο μεσοπόλεμο πριν οδηγηθεί στον Β΄ Παγκόσμιο Πόλεμο. Ο Χίτλερ και ο Μουσολίνι απευθύνθηκαν σε κοινωνίες καθημαγμένες, σε κοινωνίες που κυριαρχούσε ο φόβος και η απόγνωση και βεβαίως και εκεί οι κυρίαρχες ελίτ ήταν απολύτως ανυπόληπτες, διότι ήταν αυτές που είχαν οδηγήσει τα λαϊκά παιδιά στον πόλεμο και την εξαφάνιση, στη διάλυση.\nΟ φασισμός και ο ναζισμός είναι ιδεολογίες απάνθρωπες. Είναι, όμως, πανίσχυρες, διότι απευθύνονται σε ένστικτα. Σε συνθήκες πολέμου επικρατεί το ένστικτο της επιβίωσης. Μετά τον πόλεμο, όμως, ο γονατισμένος από τον πόλεμο, ο ηττημένος, διακατέχεται από ένα άλλο ένστικτο, το ένστικτο της εκδίκησης. Εκεί πάτησαν οι δημαγωγοί εκείνης της περιόδου.\nΟφείλουμε, λοιπόν, να είμαστε πιο προσεκτικοί σήμερα. Να στρέψουμε το βλέμμα μας σε αυτούς που, αν και ακούγεται βαρύ, νιώθουν σήμερα ηττημένοι και ψάχνουν τις απαντήσεις σε αυτούς που υπόσχονται εθνικά μεγαλεία και βεβαίως εκδίκηση απέναντι σε αυτούς που ευθύνονται και βεβαίως αυτοί μάλλον είναι οι πιο αδύναμοι κάθε φορά.\nΑυτό που ισχυρίζομαι, λοιπόν, είναι πως αν θέλουμε μπορούμε να απορρίψουμε τον ιστορικό ντετερμινισμό από φιλοσοφική άποψη, αλλά πολιτικά πολύ δύσκολα μπορούμε να αγνοήσουμε τα πορίσματά του. Ειδικά στην περίπτωση ενός ενδεχόμενου ιστορικού déjà vu ενώπιον του οποίου βρισκόμαστε σήμερα και οφείλουμε να δώσουμε απαντήσεις.\nΜια Ευρώπη στην οποία βαθαίνουν οι ανισότητες, το χάσμα μεταξύ φτωχών και πλουσίων, που υψώνονται φράκτες στους κυνηγημένους, που οι τεχνοκράτες παίρνουν την πολιτική από τους πολιτικούς και που αδιαφορεί για τις νέες γενιές και το μέλλον της νέας γενιάς, είναι μια Ευρώπη αποτυχημένη να αποτύχει.\nΑπό την άλλη, μια Ευρώπη που θα μπορούσε να στηρίξει το κοινωνικό κράτος, να προστατεύσει τα δημόσια αγαθά, μια Ευρώπη της Δημοκρατίας και του κοινωνικού ελέγχου που θα βάλει όρια στις χρηματοπιστωτικές αγορές και θα διασφαλίσει τα κοινωνικά δικαιώματα και θα επενδύσει στη νέα γενιά, μια πολυπολιτισμική και ανοιχτή Ευρώπη, είναι μια Ευρώπη, η οποία θα μπορούσε να γυρίσει τον τροχό της ιστορίας προς τα μπροστά.\nΈχω την αίσθηση ότι αξίζει τον κόπο σήμερα να δούμε αυτές τις συγκρίσεις και να αγωνιστούμε, παρά τις διαφορές μας, για τη δεύτερη Ευρώπη, διότι η ιστορία δεν μπορεί να περιμένει και όταν επαναλαμβάνεται είναι πολύ σκληρή απέναντί μας.\nTags: ΓΑΛΛΙΑ, ΚΥΒΕΡΝΗΣΗ, ΤΣΙΠΡΑΣ\nΟλυμπιακός – Παναθηναϊκός 1-1\nΕπιστολή Δημήτρη Σεβαστάκη για την ακτοπλοϊκή σύνδεση Φούρνων-Ικαρίας-Σάμου


ΔΕΝ ΕΙΝΑΙ ΜΑΓΑΖΑΚΙ ΤΟΥΣ ΤΑ ΠΑΝΕΠΙΣΤΗΜΙΑ ... | aVecnews.gr\nΔΕΝ ΕΙΝΑΙ ΜΑΓΑΖΑΚΙ ΤΟΥΣ ΤΑ ΠΑΝΕΠΙΣΤΗΜΙΑ …\nΚάτω από άλλες συνθήκες θα παράφραζα τη γνωστή παροιμία και θα έλεγα ότι «εδώ ο κόσμος χάνεται και μια φίλη μας χτενίζεται». Βέβαια κύριος Πελεγκρίνης μπορεί να μην είναι η φίλη μας που χτενίζεται, όμως Η. απόφασή ΤΟΥ ΝΑ Θέλει ΝΑ Πάει ΓΙΑ ΝΑ παίξει ΣΤΟ έκδοσης Παρίσι δείχνει Ότι ΤΗΝ ώρα ΠΟΥ ΤΑ πανεπιστήμια ΕΙΝΑΙ διαλυμένα, οι φοιτητές χάνουν το εξάμηνό τους και οι γονείς είναι από απόγνωση ανεβασμένοι στα κεραμίδια, ο ίδιος έχει χάσει και το τελευταίο ίχνος σοβαρότητας και υπευθυνότητας. Είναι δυνατόν να τα παρατάει όλα και να πηγαίνει για θεατρική τουρνέ τώρα? Και προσιδιάζει αυτό σε πανεπιστημιακό δάσκαλο και μάλιστα στον πρύτανη του πανεπιστημίου Αθηνών?\nΑπό την άλλη και ο υπουργός Παιδείας τεντώνει όντως το σκοινί. Αλλά πιστεύω ότι εδώ που φτάσαμε θα πρέπει όλοι να αντιληφθούνε ότι δε μπορούμε να παίζουμε. Πρέπει να ληφθούν αποφάσεις! Θα πρέπει να καταλάβουν και οι διοικητικοί υπάλληλοι των πανεπιστημίων ότι δεν έχουν το δικαίωμα να παίζουν με τις τύχες χιλιάδων νέων ανθρώπων που δεν φταίνε σε τίποτα να γίνονται το κλωτσοσκούφι μιας πολιτικής αντιπαράθεσης. Γιατί φυσικά η σύγκρουση στα πανεπιστήμια έχει προ πολλού ξεφύγει από τα συνδικαλιστικά όρια και έχει πάρει τη μορφή ανοιχτής πολιτικής αναμέτρησης. Κάποιοι πιστεύουν ότι έτσι μπορούν να ρίξουν την κυβέρνηση!\nΘα πρέπει όμως να καταλάβουν ότι τα πανεπιστήμια δεν ανήκουν σε κανέναν τους. Δεν είναι μαγαζάκι τους! Ούτε στον υπουργό ούτε στους υπαλλήλους ούτε στους καθηγητές ούτε στις οργανωμένες τραμπούκικες μειοψηφίες των επαγγελματιών φοιτητοπατέρων. Ανήκουν στους πελάτες τους, δηλαδή στον κόσμο, ΣΕ Ολους αυτούς ΠΟΥ ΜΕ ΤΟ υστέρημά πολυακουσμένα πληρώνουν δυσβάστακτους φόρους ΓΙΑ ΝΑ ΤΑ σπουδάσουν Παιδιά πολυακουσμένα. Και επειδή ο πελάτης έχει πάντα δίκιο, τα πανεπιστήμια πρέπει να ανοίξουν σήμερα, τώρα! Γιατί αλλιώς μαύρο φίδι που τους έφαγε!


ΣΦΑΚΙΑΝΑΚΗ ΜΑΡΙΑΝΘΗ ΚΕΡΑΜΙΚΑ ΚΑΤΩ ΑΣΙΤΕΣ Τ.Κ. 70013 2810861572\nVILLA KERASIA HOTEL ΑΓΡΟΤΟΥΡΙΣΤΙΚΟ ΚΑΤΑΛΥΜΑ, ΑΝΑΚΑΙΝΙΣΜΕΝΟ ΠΑΡΑΔΟΣΙΑΚΟ ΚΤΙΡΙΟ ΤΟΥ 1883 ΚΕΡΑΣΙΑ Τ.Κ. 70011 2810 791021\nΚΑΜΠΡΙΑΝΗΣ ΗΛΙΑΣ ΑΡΩΜΑΤΙΚΑ ΦΥΤΑ ΚΟΥΝΤΟΥΡΙΩΤΗ 33 ΚΑΛΛΙΘΕΑ ΝΕΑ ΑΛΙΚΑΡΝΑΣΣΟΣ Τ.Κ. 71601 2810245856\nΚΡΙΑΡΑΣ ΑΕ ΠΑΡΑΓΩΓΗ ΕΜΠΟΡΙΑ ΓΑΛ/ΚΩΝ ΠΡΟΪΟΝΤΩΝ ΚΡΙΑΡΑΣ ΑΕ 2810 257800\nΑΓΡΟΒΙΟΤΕΧΝΙΚΟΣ ΣΥΝΕΤΑΙΡΙΣΜΟΣ ΓΥΝΑΙΚΩΝ "ΚΡΟΥΣΑΝΙΩΤΙΣΣΑ" ΠΑΡΑΓΩΓΗ ΜΕΤΑΠΟΙΗΜΕΝΩΝ ΑΓΡΟΤΙΚΩΝ ΠΡΟΪΟΝΤΩΝ (ΠΑΞΙΜΑΔΙΑ, ΚΑΛΛΙΤΣΟΥΝΙΑ, ΓΛΥΚΑ ΚΟΥΤΑΛΙΟΥ, Κ.Α.) Κρουσώνας Μαλεβυζίου, Τ.Κ. 70001, Ηράκλειο Κρήτης 2810711989\nΠΑΤΡΑΜΑΝΗΣ ΕΜΜΑΝΟΥΗΛ ΤΟΥ ΔΗΜΗΤΡΙΟΥ VIRUS CERAMICUS ΚΕΡΑΜΙΚΑ ΚΩΝΣΤ.ΚΥΠΡΑΙΟΥ 9 ΗΡΑΚΛΕΙΟ Τ.Κ. 71601 2810244907\nΜΑΥΡΑΚΗΣ ΕΜΜΑΝΟΥΗΛ ΤΟΥ ΒΑΣΙΛΕΙΟΥ ΕΞΑΓΩΓΗ ΕΛΑΙΟΛΑΔΟΥ Λ. ΚΝΩΣΣΟΥ 49, T.K. 71305 2810235152\nΚΑΣΤΡΙΝΟΓΙΑΝΝΗ ΕΛΕΝΗ ΥΦΑΝΤΑ ΧΕΙΡΟΤΕΧΝΗΜΑΤΑ ΛΕΩΦ. ΙΚΑΡΟΥ 3 ΗΡΑΚΛΕΙΟ Τ.Κ. 71306 2810245040\nΜΙΝΩΣ-Οινοποιείο Μηλιαράκη Οινοποιία ΠΓΕ, ΠΟΠ, Βιολογικό προϊόν (γεωργία – κτηνοτροφία) Λεωφόρος Δημοκρατίας 9 2810741213\nΜ. Δεσποτακη 7 6944355079\nDINAS-ELINA ΚΡΗΤΙΚΟ ΕΡΓΑΣΤΗΡΙ ΜΕΛΙΟΥ ΤΥΠΟΠΟΙΗΣΗ ΜΕΛΙΟΥ Μ. ΚΑΤΡΑΚΗ 270 ΦΟΙΝΙΚΙΑ ΗΡΑΚΛΕΙΟ Τ.Κ. 71500 2810253868\nΤΖΑΓΚΑΡΑΚΗΣ ΗΡΑΚΛΗΣ ΑΓΙΟΓΡΑΦΙΑ-ΚΟΡΝΙΖΕΣ Μ.ΚΑΡΔΙΩΤΙΣΗΣ 10 ΗΡΑΚΛΕΙΟ Τ.Κ. 71201 2810281646\nΚΑΛΛΕΡΓΗΣ ΣΠΥΡΟΣ ΠΑΡΑΓΩΓΗ ΚΡΑΣΙΟΥ ΚΑΙ ΡΑΚΗ ΜΑΧΗΣ ΚΡΗΤΗΣ 10, Τ.Κ. 71303 2810220444


Exoume nea: ΑΠΟΚΛΕΙΣΤΙΚΟ: Η Σαϊμέ είναι η μητέρα της Σαϊμέ! Η Χασρέτ εξαφανίζεται από το σοκ & τη βρίσκει ο Μουράτ! Video - Ελληνικοί διάλογοι\nΗ Χασρέτ θα ζήσει ένα πολύ μεγάλο σοκ σύμφωνα με πληροφορίες του exoumenea.blogspot.gr. Η ζωή της θα αλλάξει, καθώς μια μεγάλη αποκάλυψη θα φέρει τα πάνω κάτω. Η Χασρέτ μαθαίνει ξαφνικά ότι η μητέρα της, που πίστευε ότι ήταν νεκρή από τότε που γεννήθηκε, ζει!\nΕντελώς τυχαία από τον Τζιχάν, η Χασρέτ μαθαίνει ότι η μητέρα της ζει. Το σοκ είναι μεγάλο για την κοπέλα. "Μου λες ψέματα, δεν μπορεί. Δεν μπορεί να είναι αλήθεια αυτό που μου λες. Η μητέρα μου έχει πεθάνει". Ο Τζιχάν προσπαθεί να τη συνεφέρει και της λέει να δείξει ψυχραιμία , καθώς η επόμενη ημέρα είναι η ημέρα της μεγάλης συναυλίας: "Χασρέτ, δυστυχώς είναι αλήθεια. Όμως εσύ αυτή τη στιγμή πρέπει να σκεφτείς την εμφάνισή σου, μετά όλα θα βρουν το δρόμο τους."\nΗ ΧΑΣΡΕΤ ΕΞΑΦΑΝΙΖΕΤΑΙ\nΗ επόμενη ημέρα φτάνει και η Χασρέτ θα πρέπει να κάνει την εμφάνισή της στη σκηνή του θεάτρου, που είναι κατάμεστο από κόσμο, καθώς ο Μουράτ έχει φροντίσει να κάνει μεγάλη διαφήμιση. Σύμφωνα με πληροφορίες του exoumenea.blogspot.gr όλοι περιμένουν να βγει η Χασρέτ, εκείνη όμως δεν εμφανίζεται πουθενά. Ο κόσμος αρχίζει να ανησυχεί και να την ψάχνει με αγωνία. Ο Μουράτ αναστατωμένος πάει να τη βρει και τότε ανακαλύπτει ένα σημείωμα στο κρεβάτι της: "Συγνώμη έπρεπε να φύγω. Δεν γινόταν διαφορετικά. Συγχώρεσέ με, δεν ήθελα να σε πικράνω αλλά έπρεπε να φύγω". Ο Μουράτ τρέχοντας στο σαλόνι αρχίζει να φωνάζει "Μήπως την είδε κανείς;"\nΟ Μουράτ, ο οποίος γνωρίζει ότι η Σαϊμέ, η οικονόμος του σπιτιού είναι η μητέρα της Χασρέτ, την ρωτάει "Πες μου γιατί θα τρελαθώ, ξέρεις που είναι;". Το ίδιο αναστατωμένη, εκείνη του απαντά "Δεν ξέρω Μουράτ και ανησυχώ πραγματικά μήπως της συνέβη κάτι κακό".\nΣτο μεταξύ ο Τζιχάν, ο οποίος ξέρει τι έχει συμβεί, προλαβαίνει τη Χασρέτ τη στιγμή που ετοιμάζεται να πάει στη Σμύρνη για να βρει τη μητέρα της. Η Χασρέτ δέχεται την βοήθεια του Τζιχάν και πάνε μαζί στη Σμύρνη. Εκεί οι προσπάθειες να εντοπίσουν τη μητέρα της Χασρέτ πέφτουν στο κενό. Η Χασρέτ απελπισμένη ξεφεύγει και από τον Τζιχάν, ο οποίος ζητάει βοήθεια από τον Μουράτ. Ο Μουράτ τη βρίσκει στην άκρη μιας λίμνης να κλαίει και η Χασρέτ ξεσπά "Μουράτ, η μητέρα μου ζει, το καταλαβαίνει; Όλη μου η ζωή ήταν ένα ψέμα και τίποτε άλλο. Ένα ψέμα Μουράτ"\nΕλληνικοί υπότιτλοι του παραπάνω video:\nΗ ΣΥΝΑΝΤΗΣΗ ΜΕ ΤΗ ΜΗΤΕΡΑ ΤΗΣ ΠΟΥ ΔΕ ΓΝΩΡΙΖΕΙ\nΣτο θέατρο εν τω μεταξύ έχουν αρχίσει να προετοιμάζονται για να βάλουν άλλη στη θέση της Χασρέτ. Όμως η Χασρέτ εμφανίζεται και η Σαϊμέ - η μητέρα της που δεν το γνωρίζει - την βοηθάει να ντυθεί. "Που είχες πάει; Ανησυχήσαμε όλοι μας" ρωτάει η Σαϊμέ τη Χασρέτ και η Χασρέτ απαντάει "Έμαθα ότι η μητέρα μου ζει και πήγα να την ψάξω"… "Όχι δεν τη βρήκα κι ούτε θέλω να τη βρω πια". Η Σαϊμέ την κοιτάζει με αγωνία και τη ρωτάει γιατί και η Χασρέτ βγάζει όλη της το θυμό "Ποια είναι αυτή η μάνα; Με τι καρδιά αφήνει το παιδί της μωρό και σηκώνεται και φεύγει; Ποια μάνα δεν θέλει το παιδί της; Αφού αυτή δεν με ήθελε, τότε γιατί να ψάξω να την βρω εγώ;"\nΗ συναυλία γίνεται και η Σαϊμέ από τα παρασκήνια την παρακολουθεί και κλαίνει. Δίπλα της στέκεται ο Μουράτ που παρακολουθεί τη συγκίνησή της. Αυτή γυρίζει προς το μέρος του και του λέει "Μουράτ αυτό το κορίτσι είναι η κόρη μου".\nΑναρτήθηκε από Exoume Nea στις 10:25 μ.μ.


Παππούς θα γίνει ο Michael Douglas | freegossip.gr\nΒρίσκεστε εδώ:Αρχική»Blog View»Hollywood»Παππούς θα γίνει ο Michael Douglas\nΠαππούς θα γίνει ο Michael Douglas\nBy freegossip στο άρθρο\t 13 Νοεμβρίου 2017 : 15:16 Hollywood\nΑυτές οι γιορτές θα είναι διαφορετικές για την οικογένεια του Michael Douglas. Ο γιος του Cameron και η σύντροφός του θα φέρουν στον κόσμο το πρώτο τους μωρό. «Θα γίνω παππούς τον Δεκέμβριο», είπε ο διάσημος ηθοποιός σε συνέντευξή του την Πέμπτη. «Είμαι ενθουσιασμένος. Είναι κοριτσάκι και όλα θα πάνε υπέροχα».\nΗ Βίβιαν Θάιμπς, σύντροφος του Cameron Douglas ανακοίνωσε την εγκυμοσύνη της τον Αύγουστο. Το ζευγάρι είναι μαζί ακόμα πριν ο Κάμερον πάει στη φυλακή, καταδικασθείς για ναρκωτικά το 2010. Αποφυλακίσθηκε το 2016. Η Θάιμπς είναι καθηγήτρια γιόγκα στο Μανχάταν και όπως φαίνεται από το instagram συνέχισε να γυμνάζεται και κατά τη διάρκεια της εγκυμοσύνης.\nΠροηγούμενο ΆρθροΑθηνά Οικονομάκου: «Έχω αποφασίσει το όνομα του μωρού»! Τι λέει για τον γάμο της;\nΕπόμενο Άρθρο Η Βίκυ Σταυροπούλου σε δύσκολη θέση με τη διευκρίνηση που ζήτησε η Φαίη Σκορδά


Φθηνές πτήσεις από Νήσος Σκίλι Σεντ Μέρις στη Skyscanner\nΠτήσεις από Νήσος Σκίλι Σεντ Μέρις\nΕννοείτε πτήσεις σε Νήσος Σκίλι Σεντ Μέρις ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Νήσος Σκίλι Σεντ Μέρις κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Νήσος Σκίλι Σεντ Μέρις για κάθε προορισμό.\nΕναλλακτικές πτήσεις από Νήσος Σκίλι Σεντ Μέρις:\nΝιούκι 109 km\nΈξετερ 223 km\nΚάρντιφ 265 km\nΜπρίστολ 300 km\nΤζέρσι 305 km\nΌλα για ΑγγλίαΝήσος Σκίλι Σεντ Μέρις Αεροδρόμιο | Πετάει προς Νήσος Σκίλι Σεντ Μέρις


Επικέτα: Νέα Προϊόντα - Bathroom Plus\nΑρχικήTag: Νέα Προϊόντα\nGROHE: EasyTouch. Μια βρύση σχεδόν … μαγική!\n- Σπύρος Ζούγρης Τα σχόλια έχουν απενεργοποιηθεί GROHE, Νέα Προϊόντα\nΑπλά. Αγγίξτε τη βρύση σε οποιοδήποτε σημείο με τον καρπό σας, τον αγκώνα ή απλά το δάκτυλό σας. Το νερό θα αρχίσει να τρέχει. Αγγίξτε την πάλι. Το νερό θα σταματήσει. Τόσο απλό και εύκολο. Σχεδόν μαγικό.\nΣτις εκθέσεις που παρουσιάστηκε, έγινε το κέντρο ενδιαφέροντος. Δεν ήταν λίγοι οι επισκέπτες που βγήκε το παιδί από μέσα τους και «κόλλησαν» για ώρα παίζοντας μαζί της. Ένα είναι σίγουρο. Είναι ένα σύστημα που δεν περνάει απαρατήρητο ούτε από τα παιδιά ούτε από τους μεγάλους.\n…. και η μαγεία συνεχίζεται με … footcontrol\nΑν τα χέρια σας δεν είναι ελεύθερα, για να αγγίξετε την μπαταρία της κουζίνας δεν υπάρχει πρόβλημα. Με ένα απλό άγγιγμα με το πόδι, του αισθητήρα που έχει εγκατασταθεί κάτω από ντουλάπι της κουζίνας / νεροχύτη, μπορείτε να ανοίξετε και να κλείσετε την βρύση.\nΌσο για τους άλλους που θα βλέπουν τον νερό να τρέχει και να σταματάει μόνο του, τουλάχιστον την πρώτη φορά μάλλον θα σας κοιτούν με ανοικτό το στόμα… Magic!!!\nΠέρα του εντυπωσιακού στοιχείου της τεχνολογίας #EasyTouch της #Grohe υπάρχει και η πρακτική διάσταση του θέματος. Αυτή της ασφάλειας χρήσης και βέβαια της καθαριότητας αφού δεν χρειάζεται να αγγίξετε πλέον με λερωμένα χέρια την βρύση για να την ανοίξετε ή να την κλείσετε.\nΤο μοντέλο δεν έχει κυκλοφορήσει ακόμα στην Ελλάδα αλλά σύντομα θα μπορείτε να το δείτε (και να το αγγίξετε παίζοντας μαζί του) στο νέο showroom του #bathroomplus. Επικοινωνήστε μαζί μας για λεπτομέρειες.


Ιδέες με Πολύχρωμες Εξωτερικές Καρέκλες για Χαρούμενη Ατμόσφαιρα | Τεχνοτροπίες Και Διακόσμηση\nHome Κήπος Ιδέες με Πολύχρωμες Εξωτερικές Καρέκλες για Χαρούμενη Ατμόσφαιρα\nΉρθε η ώρα να απολαύσετε φρέσκο αέρα στους εξωτερικούς χώρους σας. Δεν έχει σημασία αν πρόκειται για ένα κήπο, βεράντα ή ακόμη και ένα μικρό μπαλκόνι … αυτά θα πρέπει να αντικατοπτρίζουν την ανοιξιάτικη και καλοκαιρινή ατμόσφαιρα και να σας δώσουν την εύθυμη και χαρούμενη αίσθηση αυτών των εποχών. Εμείς δεν μιλάμε για ακριβά έπιπλα εξωτερικού χώρου ή εξελιγμένες διακοσμήσεις. Απλά προσθέστε χρώματα. Εδώ, έχουμε επιλέξει για εσάς ένα πολύ απλό αλλά εντυπωσιακό τρόπο για να βάλετε χρώμα στις υπαίθριες διακοσμήσεις σας. Πολύχρωμες καρέκλες. Ανακαλύψτε ελκυστικές εξωτερικές καρέκλες σε πολύ όμορφα χρώματα για μια ακαταμάχητη ατμόσφαιρα στους εξωτερικούς σας. Σε ένα μικρό μπαλκόνι, όπου το δάπεδο είναι καλυμμένο με ψεύτικο γκαζόν, δύο άνετες καρέκλες είναι αρκετές. Χρώματα, όπως το κόκκινο και το πράσινο, για παράδειγμα, είναι αρκετα για μια καλοκαιρινή ατμόσφαιρα στη στιγμή! Ή μήπως προτιμάτε το ροζ για μια πιο θηλυκή εμφάνιση? Αισθανθείτε ελεύθεροι να παίξετε με πολλά χρώματα. Επιλέξτε τις καρέκλες σας σε δύο ή περισσότερα χρώματα για να δημιουργήσετε μια πολύ ζωντανή ατμόσφαιρα.\nTags: καρέκλες εξωτερικού χώρουκαρέκλες κήπουπολύχρωμες καρέκλεςπολύχρωμη εξωτερική διακόσμηση


Ή χρυσαυγίτης ή άνθρωπος: Πέντε χρόνια απ' τη δολοφονία Φύσσα - Ατέχνως\nΒρίσκεστε:Ατέχνως»Πολιτική»Ή χρυσαυγίτης ή άνθρωπος: Πέντε χρόνια απ’ τη δολοφονία Φύσσα\nΑπό nikos στο Σεπ 17, 2018 Πολιτική\nΠέντε χρόνια συμπληρώνονται αύριο από τη δολοφονία του Παύλου Φύσσα από τον χρυσαυγίτη μαχαιροβγάλτη Ρουπακιά. Λίγες μέρες πριν το στυγερό φονικό στο Κερατσίνι, η ναζιστική συμμορία είχε στήσει καρτέρι θανάτου σε μέλη του ΚΚΕ και του ΠΑΜΕ στο Πέραμα ενώ, έξι περίπου μήνες πριν, το Γενάρη του 2013 φασιστοειδή είχαν δολοφονήσει εν ψυχρώ στα Πετράλωνα τον 27 χρονο εργάτη από το Πακιστάν Σαχζάτ Λουκμάν.\nΠέρασαν πέντε χρόνια από τότε. Κατά τη διάρκεια της δίκης της ναζιστικής οργάνωσης είδαν το φως της δημοσιότητας μια σειρά αδιάψευστα στοιχεία που πιστοποιούν κατηγορηματικά τον εγκληματικό χαρακτήρα της Χρυσής Αυγής. Αποδείχθηκε πέρα για πέρα ότι πρόκειται για συμμορία που- με το μανδύα του πολιτικού κόμματος- δρα οργανωμένα, με όρους μαφίας, ως μαντρόσκυλο του κεφαλαίου και της μεγαλοεργοδοσίας.\nΣήμερα, πέντε χρόνια μετά το φονικό στο Κερατσίνι, κανένας δε δικαιούται να ισχυριστεί ότι δε γνωρίζει τι είναι η Χρυσή Αυγή. Καμία απολύτως δικαιολογία δεν υπάρχει για «παρασυρμένους ψηφοφόρους» που, πάνω στην αγανάκτηση τους για το πολιτικό σύστημα, στήριξαν τους εγκληματίες ναζί. Όσοι, με τον ένα ή με τον άλλο τρόπο, στηρίζουν το ναζιστικό αυτό έκτρωμα, είναι συνένοχοι στα εγκλήματα του χρυσαυγίτικου εσμού των νοσταλγών του Χίτλερ.\nΚανένας εργαζόμενος, κανένας λαϊκός άνθρωπος δεν πρέπει να ξεγελαστεί από τις ψευτοπατριωτικές κορώνες της Χρυσής Αυγής. Οι Ναζί που παριστάνουν τους «πατριώτες» και τους «αντισυστημικούς» είναι τα ίδια απεχθή φασιστόμουτρα που, μέσα κι’ έξω από τη Βουλή, διεκδικούν περισσότερα προνόμια και φοροαπαλλαγές για μεγαλοβιομηχάνους και εφοπλιστές, που ζητούν αύξηση των πολεμικών δαπανών για το ΝΑΤΟ, που λειτουργούν ως δουλέμποροι στην υπηρεσία της μεγαλοεργοδοσίας.\nΗ Χρυσή Αυγή, όπως άλλωστε και οι διάφορες «σοβαρότερες» ακροδεξιές παραλλαγές της (βλ. κόμματα Φαήλου, Μπαλτάκου-Καμμένου, Καρατζαφέρη κλπ.), αποτελούν χρήσιμο εργαλείο-δεκανίκι για την αναμόρφωση του αστικού πολιτικού συστήματος. Είναι πολιτικά αναχώματα ενάντια στην ταξική ριζοσπαστικοποίηση εργατικών-λαϊκών μαζών. Προσπαθούν, μέσω της προώθησης του εθνικισμού, του ρατσισμού, της μισαλλοδοξίας, να «βγάλουν λάδι», να αθωώσουν το βασικό αίτιο των δεινών του λαού, το σάπιο καπιταλιστικό σύστημα.\nΣήμερα, κανένας δε δικαιούται να παριστάνει τον ανήξερο. Κανένας δεν είναι άμοιρος ευθυνών. Η, οποιασδήποτε μορφής, στήριξη σε Ναζί και φασίστες, σε υπόδικους μαχαιροβγάλτες, είναι καραμπινάτη συνενοχή και συναίνεση στα εγκλήματα τους. Η στοιχειώδης ύπαρξη ανθρωπιάς δεν συμβιβάζεται, με κανένα τρόπο, με το ναζισμό, το φασισμό, τον χρυσαυγιτισμό. Ή χρυσαυγίτης ή άνθρωπος.\nΜόνο το οργανωμένο εργατικό-λαϊκό κίνημα έχει τη δύναμη να ξεμπροστιάσει τα χρυσαυγίτικα μαντρόσκυλα του κεφαλαίου, να αποκαλύψει το ναζιστικό, εγκληματικό τους χαρακτήρα, να τα απομονώσει και να τα στείλει, μια και καλή, εκεί που ανήκουν. Στη χωματερή της ιστορίας.\nακροδεξιά δολοφονική επίθεση μελών της Χρυσής Αυγής ναζί νεοναζί Νίκος Μόττας Παύλος Φύσσας Σαχζάτ Λουκμάν Φασισμός Χρυσαυγίτες Χρυσή Αυγή\nΠροηγούμενη δημοσίευση Η κατάπτυστη Συμφωνία του Camp David\nΕπόμενη δημοσίευση ΚΚΕ: ΣΥΡΙΖΑ και ΝΔ κοροϊδεύουν ξεδιάντροπα τους συνταξιούχους


Κωδικός προϊόντος: 1042008\nΤο κιόσκι κήπου, από την εταιρία Outsunny, διαθέτει πλαίσιο κατασκευασμένο από μέταλλο, ενώ οι πόλοι έχουν τριγωνική δομή για να προσφέρουν μέγιστη σταθερότητα. Το κάλυμμα είναι από πολυεστέρα με φινίρισμα PA και είναι εξοπλισμένο με 8 οπές για την αποστράγγιση του νερού της βροχής. Χάρη στη διπλή οροφή, ο αέρας κυκλοφορεί φυσικά, αποφεύγοντας το φαινόμενο "ανεμοφράκτη".\nΠεριλαμβάνει μεταλλικούς συνδετήρες σωλήνων, πασαλάκια για τη στερέωση στο έδαφος και ελαστικούς ιμάντες για τη στερέωση του καλύμματος στο πλαίσιο.\nΠλαίσιο κατασκευασμένο από μέταλλο\nΠόλοι με τριγωνική δομή για μέγιστη σταθερότητα\nΚάλυμμα πολυεστέρα με φινίρισμα PA\n8 οπές για την αποστράγγιση του νερού\nΑπόσταση μεταξύ των στηλών: 2.98 m\nΔιαστάσεις στήλης: 2.5 x 190 cm\nΔιαστάσεις: 350 x 350 x 270 cm\nΠρόσθετα Χαρακτηριστικά Πλαίσιο κατασκευασμένο από μέταλλο Πόλοι με τριγωνική δομή για μέγιστη σταθερότητα Κάλυμμα πολυεστέρα με φινίρισμα PA 8 οπές για την αποστράγγιση του νερού Διπλή οροφή για να κυκλοφορεί ο αέρας φυσικά Απαιτεί συναρμολόγηση Απόσταση μεταξύ των στηλών: 2.98 m Διαστάσεις στήλης: 2.5 x 190 cm Διαστάσεις: 350 x 350 x 270 cm\nΔιαστάσεις L x W x H 350 x 350 x 270 cm


Επεκτείνεται στην Πάτρα η υπηρεσία του Delivery.gr με την ΑΒ Βασιλόπουλος | Η ΚΑΘΗΜΕΡΙΝΗ\nΤο Delivery.gr φέρνει την ΑΒ Βασιλόπουλος στην πόρτα μας και στην Πάτρα, μέσα σε 2 ώρες.\n14.04.2021 • 12:03\nΗ Πάτρα είναι η επόμενη πόλη στην οποία επεκτείνεται η υπηρεσία του super app Delivery.gr για να φέρει τα ψώνια από τα ΑΒ Βασιλόπουλος στην πόρτα μας, μέσα σε δύο ώρες. Το σούπερ μάρκετ έρχεται σε εμάς χωρίς να χρειάζεται να πάμε εμείς σε αυτό. Εύκολα και γρήγορα, από τους διανομείς του Delivery.gr, σε λίγα μόλις κλικ.\nΟι χρήστες έχουν στη διάθεσή τους περισσότερους από 3.000 κωδικούς της ΑΒ Βασιλόπουλος και μέσα από ένα εύχρηστο μενού μπορούν να επιλέξουν τα προϊόντα που επιθυμούν, καθώς και να επωφεληθούν από τις πολλές προσφορές που υπάρχουν κάθε εβδομάδα.\nΗ καταναλωτική εμπειρία αλλάζει και αναβαθμίζεται μέσα από τη συνεργασία του Delivery.gr με την ΑΒ Βασιλόπουλος, η οποία συνδυάζει ευκολία, ταχύτητα και ποιότητα. Η ελάχιστη παραγγελία έχει οριστεί στα 25 ευρώ και η μέγιστη στα 100 ευρώ. Η υπηρεσία ξεκίνησε από την Αθήνα και τη Θεσσαλονίκη και συνεχίζει να επεκτείνεται σε όλη την Ελλάδα.\nΤο Delivery.gr είναι η πρώτη πλατφόρμα online παραγγελίας φαγητού που δημιουργήθηκε στην Ελλάδα τo 2006, ξεκινώντας από την Πάτρα και πλέον έχει εξελιχθεί σε ένα super app, το οποίο καλύπτει τις διευρυμένες ανάγκες για delivery στην ελληνική αγορά.\nΓι’ αυτό αν θες delivery, βάλε το gr! Κατέβασε το app.\nGoogle Play Store: http://bit.ly/37KV9tm Apple App Store: https://apple.co/39SOI92\nHuawei AppGallery: https://bit.ly/3wPBkPt\nΤο delivery.gr είναι μέλος του Ομίλου ΜΟΥΧΑΛΗΣ Α.Ε., μιας από τις κορυφαίες ελληνικές επιχειρήσεις στον χώρο του χονδρικού εμπορίου, της διανομής, τις μικρής λιανικής και των υπηρεσιών διαχείρισης και διακίνησης εμπορευμάτων.


Μια αυτοσχέδια παράσταση Καραγκιόζη στο Κατωμέρι – Meganisi News\nΕχθές το απόγευμα, έτσι όπως ήμουν καθισμένος στο πεζούλι της αυλής και απολάμβανα τον καφέ μου, ξαφνικά «ξεχύθηκε» στο δρόμο ένας πιτσιρικάς που με δυνατή φωνή «ντελάλιζε» μία παράσταση Καραγκιόζη στην πλατεία του Κατωμερίου. Ήταν ένα ευχάριστο ξάφνιασμα και αυτή η εικόνα του πιτσιρικά με γύρισε αρκετά χρόνια πίσω.\nΔεν έχασα καιρό, πως μπορούσα άλλωστε αφού οι μικρές μου με τράβαγαν από το χέρι και με έσερναν στο πορτόνι της αυλής για να πάμε στην πλατεία. Πράγματι πήγαμε κι εκεί αντίκρισα μια μικρή ομάδα μικρών παιδιών να κάθονται οκλαδόν μπροστά στην αυτοσχέδια σκηνή του θεάτρου σκιών με τα μάτια καρφωμένα στο πανί. Η σκηνή αποτελούταν από ένα λεπτό λευκοσέντονο που κρεμόταν από πολύχρωμα πλαστικά μανταλάκια και ο φωτισμός από φακούς. Πίσω από τη σκηνή ο μεγαλύτερος προφανώς σε ηλικία έδινε τις εντολές και μοίραζε τους ρόλους που αντιστοιχούσαν στις φιγούρες, ενώ τον διέκοπτανσυνέχεια οι αυτοσχεδιασμοί (πρόβες) των μικρότερων μπόμπιρων που συναγωνίζονταν μεταξύ τους σε αυτό το «brain storming», αλλά και στην ένταση της φωνής.\nΣενάριο με την στενή έννοια του όρου δεν υπήρχε. Μόνο κάποιος τίτλος, τον οποίο δεν πρόκαμα ν’ ακούσω και πάνω σ’ αυτόν, με οδηγό τον αυθορμητισμό, τη φαντασία, την όρεξη, τον κόσμο των παιδιών που παρά τις όποιες εξελίξεις και την επέλαση της Τεχνολογίας με την εύκολη, ανέξοδη, στις πλείστες δε των περιπτώσεων στερούμενη προτύπων και παιδαγωγικής αξίας, εξακολουθεί να διατηρεί στοιχεία αγνότητας και αθωότητας, «χτιζόταν» η αυτοσχέδια παράσταση.\nΌχι, δεν πρέπει να είμαστε τόσο αυστηροί με τα παιδιά και να επιβάλλουμε τον κόσμο μας, δομημένο όπως τον αντιλαμβανόμαστε ή όπως μας τον σερβίρουν, έτσι (ας μου επιτραπεί) συστημικά ως απλή αντανάκλαση, χωρίς να ενθαρρύνουμε τις δημιουργικές τους παραστάσεις (ιδέες).\nΤα παιδιά χθες δημιουργούσαν με τον δικό τους τρόπο, «ανατρεπτικό» κατά τις δικές μας καμμια φορά συστηματοποιημένες προσδοκίες. Θα ήταν λάθος, κατά την ταπεινή μου γνώμη, να περιμένουμε (περιμέναμε) ν’ ακούσουμε π.χ. κάτι σαν το ο «Καραγκιόζης και ο καταραμένος όφις», με συγκεκριμένη αρχή-μέση-τέλος, μια μετα-μεταφορά στοιχείων της αρχαίας ελληνικής κωμωδίας. Σημαντικό ήταν η μεταγνώση των παιδιών και γινόμασταν μάρτυρές της.\nΜα κι εμείς οι περισσότεροι μήπως δεν θυμόμαστε ανάλογες καταστάσεις; Στη γειτονιά μου για παράδειγμα έδιναν κι έπαιρναν το καλοκαίρι οι παραστάσεις του Καραγκιόζη. Πότε στην αυλή κάποιου παιδιού, πότε στη μικρή πλατεία της γειτονιάς που είχε ακόμη κάποια από τα χαρακτηριστικά της εποχής των μικρασιατών προσφύγων ή και σε κάποιο «αχούρι». Ο εξοπλισμός; Αυτοσχέδιες φιγούρες από χαρτόνι και η σκηνή από σεντονάκι ή λαδόκολλα (!) – ακριβό αξεσουάρ τότε- και για φως κεριά. Και πάντα με το φόβο μη τυχόν και λαμπαδιάσουν όλα! Η παράσταση, βέβαια, είχε και εισιτήριο, αλλά εισιτήριο σε είδος: τσίχλες, καραμέλες, «Μπλεκ», «Τιραμόλα», «Σεραφίνο», «Όμπραξ» κ.τ.τ., λες και είχαμε εντρυφήσει ως μπόμπιρες «διανοητές» στον Άνταμ Σμιθ και επιβεβαιώναμε την θεωρία του περί του «ανταλλάσσειν», αφού την επομένη στήνονταν διάφορα «περίπτερα» και γινόταν η ανταλλαγή των περιοδικών με κάτι άλλο, πάντα, όμως, με γνώμονα την τιμή ανάλογα με τη φθορά.\nΔεν απομένει παρά να ευχαριστήσω τα μικρά παιδιά εκεί στο Κατωμέρι που μου έδωσαν την ευκαιρία να δαμάσω για λίγο το χρόνο και να γυρίσω πίσω χρόνια ολάκερα που δε μπορεί, όλοι μας τα νοσταλγούμε, ίσως σήμερα περισσότερο.\nTags: tag1, ΚΑΡΑΓΚΙΟΖΗΣ, ΚΑΤΩΜΕΡΙ, μεγανήσι


Με επιτυχία πραγματοποιήθηκε το προγραμματισμένο γλέντι στην αίθουσα του συλλόγου μας στις 30/12/2012.\nΜέλη και φίλοι του συλλόγου αποχαιρετίσαμε το 2012 με βιολιά, φαγοπότι και πολλές ευχές για το νέο έτος.\nΒασικοί συντελεστές της εκδήλωσης που πρόσφεραν κέφι στους παρευρισκομένους ήταν ο συγχωριανός μας Χρήστος Τσελέντης-τραγούδι και βιολί, ο Γιάννης Ρεφενές-λαούτο και τραγούδι, ο Μιχάλης Παρτσινέβελος-βιολί και ο συγχωριανός μας Μανώλης Τουμπακάρης- Λαούτο και τραγούδι.\nΟι συγχωριανοί μας μάγειρες Αποστόλης Ν. Καρποντίνης, Δημήτριος Β. Λεγάκης, Αποστόλης Γ. Κονιτόπουλος και Χρήστος Ι. Καρποντίνης, για άλλη μια φορά έδειξαν τις ικανότητες τους σε παραδοσιακά φαγητά και μεζέδες.\nΣτο μαγείρεμα αλλά και στο σερβίρισμα βοήθησε επίσης και πάντα με το χαμόγελο στα χείλη, η Σταυρούλα Α. Κονιτοπούλου.\nΗ εκδήλωση με ομιλία του προέδρου του συλλόγου Στέλιου Λιαδάκη, καλοσωρίζοντας τους παρευρισκομένους και εύχοντας το νέο έτος να φέρει υγεία και χαρά σε όλους.\nΚατά την διάρκεια της εκδήλωσης έγινε λαχειοφόρος με κλήρωση πέντε βιβλίων του συγχωριανού μας Μανώλη Κατσούρη και πέντε δωρεάν φορολογικών δηλώσεων από το Λογιστικό γραφείο VTAX Λογιστικές-Φορολογικές-Ασφαλιστικές Υπηρεσίες Ιωάννης Βιτζηλαίος.\nΕυχαριστούμε όλους όσους συμμετείχαν στο αποχαιρετιστήριο γλέντι του 2012, τους μουσικούς που μας διασκέδασαν αφιλοκερδώς, τους μάγειρες για τα παραδοσιακά φαγητά που προσφέρθηκαν και το Λογιστικό γραφείο του κου Ιωάννη Βιτζηλαίου για την προσφορά του.\nΓΙΑ ΤΗΝ ΧΡΟΝΙΑ ΠΟΥ ΠΕΡΑΣΕ ΑΣ ΚΑΝΟΥΜΕ ΤΟΝ ...ΑΠΟΛΟΓΙΣΜΟ ΜΑΣ, ΑΣ ΔΟΥΜΕ ΤΙ ΜΑΣ ΕΦΕΡΕ, ΤΙ ΠΡΕΠΕΙ ΝΑ ΚΡΑΤΗΣΟΥΜΕ, ΤΙ ΠΡΕΠΕΙ ΝΑ ΠΕΤΑΞΟΥΜΕ ΚΛΠ.\nΑΦΟΥ ΤΑ ΒΑΛΟΥΜΕ ΟΛΑ ΚΑΤΩ... ΘΑ ΜΠΟΡΕΣΟΥΜΕ ΝΑ ΣΥΝΕΧΙΣΟΥΜΕ ΤΗΝ ΖΩΗ ΜΑΣ, ΚΛΕΙΝΟΝΤΑΣ ΚΑΘΕ ΠΑΡΑΘΥΡΑΚΙ ΑΠΟ ΤΟ ΠΑΡΕΛΘΟΝ ΚΑΙ ΑΝΟΙΓΟΝΤΑΣ ΕΝΑ ΑΛΛΟ ΣΕ ΟΤΙ ΚΑΙΝΟΥΡΓΙΟ ΘΑ ΜΑΣ ΕΡΘΕΙ.\nΕΥΧΟΜΑΣΤΕ ΚΑΛΗ ΧΡΟΝΙΑ ΜΕ ΥΓΕΙΑ ΚΑΙ ΕΥΤΥΧΙΑ ΣΕ ΟΛΟΥΣ!!!!!!!!\nΑναρτήθηκε από Πολιτιστικός Σύλλογος Κυνηδαριωτών Νάξου "Ο Άγιος Γεώργιος" στις 9:53:00 μ.μ.


ΑΦΙΕΡΩΜΑ στην 2η Δεξιοτεχνία Αυτοκινήτων Βελβεντού (φώτο) - Φλωρινιώτικα.gr\nHome » Ο.Μ.Α.Ε ΜΗΧΑΝΟΚΙΝΗΤΟΣ ΑΘΛΗΤΙΣΜΟΣ » ΑΦΙΕΡΩΜΑ στην 2η Δεξιοτεχνία Αυτοκινήτων Βελβεντού (φώτο)\nΣτις 14 ΟΚΤΩΒΡΙΟΥ 2018 πραγματοποιήθηκε η 2η δεξιοτεχνία αυτοκινήτων ΒΕΛΒΕΝΤΟΥ.\nΟ Σύλλογος Μηχανοκίνητου Αθλητισμού ΒΕΛΒΕΝΤΟΥ για δεύτερη χρονιά διοργάνωσε με μεγάλη επιτυχία στον ΑΣΕΠΟΠ ΒΕΛΒΕΝΤΟΥ, σε ένα καινούργιο ασφαλτοστρωμένο, κατάλληλα διαμορφωμένο και ασφαλές χώρο, την 2η δεξιοτεχνία αυτοκινήτων συγκεντρώνοντας 39 συμμετοχές από την ΒΟΡΕΙΑ ΕΛΛΑΔΑ, αφού αποτελούσε τον 8ο γύρο του επάθλου δεξιοτεχνιών Β.ΕΛΛΑΔΟΣ.\nΜεγάλη ήταν και η απήχηση του κόσμου που βρέθηκε στον αγώνα και χειροκρότησε τους συμμετέχοντες.\nΣτο αγωνιστικό μέρος τώρα τον χρόνο ημέρας με 1:04.57 έκανε ο ΤΣΟΛΑΚΙΔΗΣ ΘΕΟΔΩΡΟΣ από την ΑΛΕΞΑΝΔΡΟΥΠΟΛΗ.\nΚαι στις τρεις κατηγορίες δόθηκε η μάχη με το χρονόμετρο αλλά πιο πολύ στην Γ μια που συγκεντρώνει τις περισσότερες συμμετοχές,προσφέροντας πλούσιο θέαμα στους θεατές.\nΑκολούθησε η απονομή κυπέλλων στους νικητές, η βράβευση στα σωματεία που είχαν τις περισσότερες συμμετοχές και τέλος η μεγάλη κλήρωση με 26 δώρα..\nΈνα μεγάλο ευχαριστώ σε αθλητές και θεατές που μας τίμησαν με την παρουσία τους.\nΣύλλογος Μηχανοκίνητου Αθλητισμού ΒΕΛΒΕΝΤΟΥ


απόπειρα φίμωσης ο νέος νόμος για τα ΜΜΕ; - TheNewspaper.gr\n-179 min. ago-Οι ΗΠΑ έστειλαν δύο εκατομμύρια δόσεις υδροξυχλωροκίνης στη Βραζιλία\n-177 min. ago-Γρηγορότερη η χορήγηση ταξιδιωτικών εγγράφων σε αναγνωρισμένους πρόσφυγες\n-159 min. ago-Φωτογραφίες υπόπτων θα δει η 34χρονη\n-141 min. ago-Χιλιάδες αστυνομικοί και στρατιώτες περιπολούν στις μεγάλες αμερικανικές πόλεις\n-139 min. ago-Αντιεξουσιαστές κρέμασαν πανό στα Κάστρα\n-120 min. ago-915 νέοι θάνατοι και 23.553 νέα κρούσματα\n-118 min. ago-Συνελήφθησαν επτά μέλη του «Ρουβίκωνα» που έριξαν τρικάκια έξω από το Μέγαρο Μαξίμου\n-99 min. ago-Συγκέντρωση έξω από τη δομή του Ελαιώνα\n-80 min. ago-Στους 177 οι νεκροί από κορωνοϊό στην Ελλάδα\n-79 min. ago-Στο Αργυροπούλι ο Ιερώνυμος


Κάλιαρι - Πάρμα 17/4 | Προγνωστικά για Στοίχημα\n17/4/2021 Κάλιαρι - Πάρμα 4 - 3\n16/12/2020 Πάρμα - Κάλιαρι 0 - 0\n1/2/2020 Κάλιαρι - Πάρμα 2 - 2\n15/9/2019 Πάρμα - Κάλιαρι 1 - 3\n16/2/2019 Κάλιαρι - Πάρμα 2 - 1\n22/9/2018 Πάρμα - Κάλιαρι 2 - 0\n4/5/2015 Κάλιαρι - Πάρμα 4 - 0\n14/1/2015 Πάρμα - Κάλιαρι 2 - 1\n14/12/2014 Πάρμα - Κάλιαρι 0 - 0\n27/4/2014 Κάλιαρι - Πάρμα 1 - 0\n15/12/2013 Πάρμα - Κάλιαρι 0 - 0\n8/5/2013 Κάλιαρι - Πάρμα 0 - 1\n16/12/2012 Πάρμα - Κάλιαρι 4 - 1\n21/4/2012 Πάρμα - Κάλιαρι 3 - 0\n11/12/2011 Κάλιαρι - Πάρμα 0 - 0\n22/5/2011 Κάλιαρι - Πάρμα 1 - 1\n9/1/2011 Πάρμα - Κάλιαρι 1 - 2\n21/2/2010 Κάλιαρι - Πάρμα 2 - 0\n27/9/2009 Πάρμα - Κάλιαρι 0 - 2\n10/2/2008 Κάλιαρι - Πάρμα 1 - 1\n5' Pezzella Giuseppe\n30' Marin Razvan\n31' Kucka Juraj\n39' Pavoletti Leonardo\n59' Man Dennis\n66' Marin Razvan\n80' Nandez Nahitan\n83' Nainggolan Radja\n91' Pereiro Gaston\n94' Cerri Alberto\n1: Στοιχημα-τζης 1, Στοιχημα-τζης 2, Στοιχημα-τζης 3, Στοιχημα-τζης 4, Στοιχημα-τζης 5, Στοιχημα-τζης 6, Στοιχημα-τζης 7, Arisfc8, manconha, chron, arhokubanos, mprizas, touristas4932, mikewolf13-2013, psilos_8, Rockforce, vrafailidis, leonkon, ilpastore, providential4, Madrilenos, kefalas, Dr.Aivas, elis1955, Stelioss, STEWEL, chpapado\nX: Στοιχημα-τζης 28, Στοιχημα-τζης 29, Στοιχημα-τζης 30, Στοιχημα-τζης 31, Στοιχημα-τζης 32, Στοιχημα-τζης 33, Στοιχημα-τζης 34, DEMIS, djveris, koraki0k, DIMSKORD, ntinouBET, Antrikos, sotistsaou, pit88pap\n2: Στοιχημα-τζης 43, Στοιχημα-τζης 44, Στοιχημα-τζης 45, Στοιχημα-τζης 46, Στοιχημα-τζης 47, Στοιχημα-τζης 48, Babis.S, Pkotsios, SteZal\n1X: Στοιχημα-τζης 52, Στοιχημα-τζης 53, LATOYRE, paris_zermen, sergiogross\nX2: seferis2, msakis, lokros, Ioannis, triteknos\nOver: Στοιχημα-τζης 63, Στοιχημα-τζης 64, Στοιχημα-τζης 65, Στοιχημα-τζης 66, Στοιχημα-τζης 67, chron, tasoolis, flagseaman, msakis, gofine, U-H-U, sakis777, Nikolaos, st55, Dr.Aivas, Delkargos, DonQuixote, yolo\nUnder: kommena13, ntinouBET, Maniatis7, Zisis71\nGoal: octavia, seferis2, tig64, Jimmylegend7, paris_zermen, giwrgospap92, overakias66, Goalsfromexcel13, STAR1, thodoris310, Antrikos, stega74, Dr.Aivas, sotistsaou, yolo, Kabanas14, ARXHGOS\nNo Goal: kommena13, KillahBet11\n0-1 Goal: Στοιχημα-τζης 106, Στοιχημα-τζης 107, Στοιχημα-τζης 108, Στοιχημα-τζης 109, Στοιχημα-τζης 110, Στοιχημα-τζης 111, Στοιχημα-τζης 112, zanatsis\n2-3 Goals: fotografos, Babis.S, chpapado, RODIAKOS123\n4-6 Goals: Στοιχημα-τζης 118, Στοιχημα-τζης 119, Στοιχημα-τζης 120\nΑνάλυση: Ο χαμένος...χάνεται\nΗ Κάλιαρι υποδέχεται την Πάρμα για την 31η αγωνιστική της Σέριε Α’. Αμφότερες καίγονται για βαθμούς με τον χαμένο σήμερα να αποκτάει μεγάλο μειονέκτημα.\nΠάλεψε όσο μπορούσε στο Μιλάνο απέναντι στην Ίντερ την προηγούμενη αγωνιστική αλλά στο τέλος γνώρισε την ήττα με 1-0 και η υπόθεση παραμονής της πλέον έγινε ακόμα πιο δύσκολη. Ήταν λογικό ότι θα πάει με αμυντικούς προσανατολισμούς απέναντι στην αντίπαλο της, αν και η Ίντερ της άφησε αρκετό χώρο, και ο Βικάριο με τις αποκρούσεις του την κρατούσε όρθια στο πρώτο μέρος. Στο 39’ μάλιστα είχε μία καλή της στιγμή με τον Ναϊνγκολάν το μακρινό σουτ του οποίου σταμάτησε ο Χαντάνοβιτς. Στην επανάληψη χρειάστηκε την βοήθεια του δοκαριού στο 69’ για να μείνει ζωντανή αλλά στο 77’ έμεινε πίσω στο σκορ και δεν μπόρεσε να αντιδράσει.\nΜετράει πλέον 5 σερί παιχνίδια χωρίς νίκη (0-1-4) και είδε την διαφορά από την 17η Τορίνο να αυξάνεται στους 5 βαθμούς με την αντίπαλο της να έχει μάλιστα και έναν αγώνα λιγότερο . Η αύρα που έφερε ο Σεμπλίτσι έχει πλέον εξανεμιστεί και η Κάλιαρι αντιμετωπίζει κατάματα το φάσμα του υποβιβασμού. Δεν χρειάζεται να τονίσουμε την σημασία του σημερινή παιχνιδιού, με νίκη θα αφήσει στην ουσία εκτός και έναν άμεσο αντίπαλο. Κατά την γνώμη μου στην Σαρδηνία πληρώνουν την παρατεταμένη στήριξη που έδειξαν στον Ντι Φραντσέσκο ο οποίος δεν μπόρεσε ποτέ να παρουσιάσει στο γήπεδο την ομάδα που ήθελε.\n«Όποιο και να είναι το αποτέλεσμα δεν θα είναι καθοριστικό για την συνέχεια. Υπάρχει σεβασμός για την αντίπαλο μας αλλά παράλληλα είμαστε έτοιμοι να κάνουμε το παιχνίδι μας. Ήξερα μόλις ήρθα πως τα πράγματα ήταν δύσκολα αλλά συνεχίζω να έχω πίστη σε αυτούς τους παίκτες και θα παλέψουμε μέχρι το τέλος για την παραμονή μας», τόνισε ο κόουτς Σεμπλίτσι.\nΑγωνιστικά Νέα: Παραμένει εκτός ο βασικός τερματοφύλακας Κράνιο (29/0) που έχει νοσήσει από τον κορωνοϊό και ο Βικάριο που τον αντικατέστησε έδειξε πολύ καλά δείγματα. Σταθερά εκτός ο φορ Σοτίλ (20/2) και οι μέσοι Τραμόνι (6/0) και Ρογκ (14/0). Επιστρέφει λογικά ο στόπερ Τσεπιτέλι (13/0).\nΕίχε εξαρχής δύσκολο έργο στην εντός έδρας αναμέτρηση απέναντι στην Μίλαν την προηγούμενη αγωνιστική και τελικά ηττήθηκε με 3-1, πράγμα που κάνει το μέλλον της στην Σέριε Α’ δυσοίωνο. Μόλις στο 8’ έμεινε πίσω στο σκορ από ένα ωραίο γκολ του Ρέμπιτς, δεν μπόρεσε να απειλήσει και στο 44΄ δέχθηκε και 2ο γκολ. Μπήκε καλύτερα στην επανάληψη και είχε μία διπλή ευκαιρία στο 51’ και εννιά λεπτά μετά απέκτησε αριθμητικό πλεονέκτημα λόγω αποβολής του Ιμπραχίμοβιτς για εξύβριση στον διαιτητή. Μείωσε με τον Γκαλιόλο στο 66’ και απέκτησε ψυχολογία και βγήκε όλη μπροστά για την ισοφάριση. Δεν μπόρεσε να φτάσει όμως σε κάποιο γκολ και σε μία αντεπίθεση στις καθυστερήσεις η Μίλαν πέτυχε το 1-3.\nΗ αλήθεια είναι πως με την εικόνα της στο γήπεδο αξίζει κάτι παραπάνω βαθμολογικά αλλά το θέμα είναι ότι πλέον οι πιθανότητες για παραμονή δεν είναι υπέρ της. Έμεινε στο -7 από την Τορίνο η οποία έχει ένα παιχνίδι λιγότερο, η νίκη στον σημερινό αγώνα είναι επιτακτική απλά για να ελπίζει στην συνέχεια. Ακολουθεί την Τετάρτη η αναμέτρηση με την Γιουβέντους και έπειτα άλλη μία κομβική αναμέτρηση με την Κροτόνε. Θα χρειαστεί υπέρβαση για να παραμείνει στην Σέριε Α’, αρχής γενομένης από σήμερα.\n«Είχαμε δύσκολες στιγμές στο παρελθόν αλλά το τελικό αποτέλεσμα ήταν πάντα θετικό. Είμαστε απογοητευμένοι γιατί δεν έχουμε πάρει όσα αξίζαμε μέσα στο γήπεδο και δεν διορθώσαμε τα λάθη που μας έφεραν σε αυτήν την κατάσταση. Στα χαρτιά η Κάλιαρι είναι πολύ δυνατή και μόλις 2 πόντους μπροστά μας, πράγμα που δείχνει πόσο μπερδεμένη είναι η φετινή Σέριε Α’»,σχολίασε ο κόουτς Ντ’ Αβέρσα.\nΑγωνιστικά Νέα: Συμπλήρωσε κάρτες και θα απουσιάσει ο στόπερ Γκαλιόλο (25/2). Εκτός αποστολής έμειναν ο στόπερ Μπαλόγκ (2/0), οι μπακ Ιακαπόνι (16/0) και Ζαγαρίτης, ο μέσος Σιπριέν (13/0) και οι φορ Ινγκλέζε (14/0), Καραμό (23/2)και Ζϊρκζε (4/0). Επιστρέφει ο φορ Μιχάιλα (8/0) και οι μέσοι Σομ (14/0) και Μπρουνέτα (13/2).\nΚομβική αναμέτρηση για την συνέχεια των δύο ομάδων στην Σέριε Α’. Η Κάλιαρι μετράει ένα σερί αρνητικών αποτελεσμάτων, έχει χάσει την καλή ψυχολογία που απέκτησε με την έλευση του Σεμπλίτσι και πλέον καλείται να βγάλει στο γήπεδο την ανωτερότητα που φαίνεται πως έχει στα χαρτιά. Από την άλλη η Πάρμα προσπαθεί για το καλύτερο αλλά πολλές φορές δεν παίρνει αυτό που της αξίζει. Δεν θα μπλέξουμε σε μία τέτοια αναμέτρηση με κάποιο σημείο, παρά την σημασία της θα ρισκάρουμε με το over.\n15/9/2019 Πάρμα Κάλιαρι 1 - 3\n16/2/2019 Κάλιαρι Πάρμα 2 - 1\n22/9/2018 Πάρμα Κάλιαρι 2 - 0\n4/5/2015 Κάλιαρι Πάρμα 4 - 0\n14/1/2015 Πάρμα Κάλιαρι 2 - 1\n14/12/2014 Πάρμα Κάλιαρι 0 - 0\n27/4/2014 Κάλιαρι Πάρμα 1 - 0\n15/12/2013 Πάρμα Κάλιαρι 0 - 0\n8/5/2013 Κάλιαρι Πάρμα 0 - 1\n16/12/2012 Πάρμα Κάλιαρι 4 - 1\n21/4/2012 Πάρμα Κάλιαρι 3 - 0\n11/12/2011 Κάλιαρι Πάρμα 0 - 0\n22/5/2011 Κάλιαρι Πάρμα 1 - 1\n9/1/2011 Πάρμα Κάλιαρι 1 - 2\n21/2/2010 Κάλιαρι Πάρμα 2 - 0\n27/9/2009 Πάρμα Κάλιαρι 0 - 2\n10/2/2008 Κάλιαρι Πάρμα 1 - 1\n€ 104,592 50.6%\n€ 42,451 20.6%\n€ 59,472 28.8%\n€ 58,872 51.5%\n€ 55,470 48.5%\n» Ο ntinouBET, με το υψηλότερο yield +20.68% στο [ΙΤΑΛΙΑ: Σέριε A] έπαιξε: Under\n» Ο ARXHGOS, με το υψηλότερο yield +7.52% στο σημείο Goal έπαιξε: Goal\nΗ ομάδα Πάρμα δεν έχει κερδίσει στους τελευταίους 12 από 13 αγώνες σε όλες τις διοργανώσεις.


Plan B Μητσοτάκη: Συναγερμός στο Μαξίμου για το τέρας της ακρίβειας - Πώς θα αντιμετωπιστεί το πρόβλημα εάν δεν παρέμβει η Ε.Ε. | XΤΥΠΟΣ online\nPlan B Μητσοτάκη: Συναγερμός στο Μαξίμου για το τέρας της ακρίβειας – Πώς θα αντιμετωπιστεί το πρόβλημα εάν δεν παρέμβει η Ε.Ε.\nΑντιμέτωπα με τον εφιάλτη της ακρίβειας είναι νοικοκυριά και επιχειρήσεις, με την κυβέρνηση να ψάχνει λύσεις προκειμένου να διατηρήσει την ηγεμονία της στην πολιτική και κοινωνική ζωή της χώρας.\nΟι δημοσκοπήσεις που βλέπουν το φως της δημοσιότητας είναι ανησυχητικές και καθιστούν σαφές ότι απαιτούνται άμεσες κινήσεις, καθώς η μεγάλη πλειονότητα αδυνατεί να ανταποκριθεί στις υποχρεώσεις της. Οι λογαριασμοί ρεύματος προκαλούν σοκ και δέος, οι τιμές βασικών αγαθών στα σούπερ μάρκετ είναι απλησίαστες, με αποτέλεσμα η κυβέρνηση να βρίσκεται πλέον αντιμέτωπη με την οργή της κοινωνίας.\nΕάν προσθέσει κανείς τις εκτιμήσεις ότι το πρόβλημα θα συνεχιστεί έως και το 2023, γίνεται αντιληπτό ότι οι σημερινοί συσχετισμοί δυνάμεων είναι πιθανό να ανατραπούν και μάλιστα πολύ σύντομα.\nΗ κυβέρνηση καλείται να λύσει τον «Γόρδιο Δεσμό», αλλά τα εργαλεία που έχει στη διάθεσή της δεν δείχνουν ικανά να δώσουν πειστικές απαντήσεις, προκειμένου να μπει τέλος στην αβεβαιότητα.\nΣτο ερώτημα γιατί η κυβέρνηση δεν μπορεί να «σβήσει άμεσα τη φωτιά» που έχει ανάψει, η απάντηση συνδέεται με τα προβλήματα που αντιμετωπίζει η ελληνική οικονομία, αλλά και τους συσχετισμούς δυνάμεων στην Ευρώπη.\nΑ. Αδυναμία κρατικού προϋπολογισμού: Η αλήθεια είναι ότι το κράτος ξόδεψε πολλά λεφτά –γύρω στα 40 δισ. ευρώ- προκειμένου να στηρίξει επιχειρήσεις και τους εργαζόμενους στα χρόνια της πανδημίας. Στην παρούσα φάση είναι εμφανής η αδυναμία του κρατικού προϋπολογισμού να στηρίξει σε βάθος χρόνου τους καταναλωτές, από το μεγάλο και διαρκές κύμα της ακρίβειας. Στο πλαίσιο αυτό, μπορεί να εξηγηθεί και η στοχευμένη και όχι οριζόντια στήριξη που έδωσε το τελευταίο τετράμηνο αν και η ακρίβεια, πλήττει όλα τα εισοδήματα κυρίως όμως τα χαμηλά στρώματα και τη μεσαία τάξη. Τα μέτρα αυτά κρίθηκαν ως ανεπαρκή, με αποτέλεσμα κυβέρνηση που δεν έχει στη διάθεσή της «λεφτόδενδρα» να αδυνατεί να δώσει λύσεις και να βρίσκεται αντιμέτωπη με κοινωνική οργή.\nΒ. Ευρωπαϊκή αδυναμία: Παρά τις πρωτοβουλίες που έλαβε ο πρωθυπουργός, η αλήθεια είναι ότι υπάρχει αδυναμία σε επίπεδο Ε.Ε. συλλογικής στήριξης των Ευρωπαίων καταναλωτών. Ο Κυρ. Μητσοτάκης έχει τονίσει ουκ ολίγες φορές ότι «καμία χώρα από μόνη της δεν μπορεί αντιμετωπίσει το κύμα ακρίβειας». Οι απόψεις του μπορεί να ακούγονται, αλλά οι χώρες που αντιδρούν σε ενιαία λύση δεν δείχνουν για την ώρα τουλάχιστον σημάδια υποχώρησης. Σε κάθε περίπτωση οι πιέσεις θα ενταθούν έως και την έκτακτη Σύνοδο Κορυφής της Ε.Ε. στα τέλη Μαΐου, αλλά είναι άγνωστο εάν θα επιτευχθεί ένας συμβιβασμός που θα δώσει λύσεις στο μεγάλο πρόβλημα της ενεργειακής ακρίβειας.\nΗ κυβέρνηση βρίσκεται πλέον στην πιο δύσκολη φάση της θητείας της και ο Α. Τσίπρας επιχειρεί τη μεγάλη αντεπίθεση, προκειμένου να κλείσει η δημοσκοπική ψαλίδα της διαφοράς μεταξύ Ν.Δ. και ΣΥΡΙΖΑ.\nΗ αξιωματική αντιπολίτευση μιλάει για «ακρίβεια Μητσοτάκη», θέλοντας με τον τρόπο αυτό να περάσει στην κοινωνία το μήνυμα ότι ο πρωθυπουργός ευθύνεται για το κύμα ακρίβειας που ροκανίζει τα εισοδήματα.\nΗ ρητορική αυτή σε συνδυασμό με το επιχείρημα ότι «ακόμη δεν έχουμε δει τις επιπτώσεις του πολέμου στην Ουκρανία» αποδίδει, καθώς σύμφωνα με την Prorata, η διαφορά μειώθηκε στις 5,5 μονάδες.\nΤο ερώτημα πλέον είναι πως θα επιχειρήσει να λύσει το πρόβλημα η κυβέρνηση, καθώς η μέση οικογένεια αδυνατεί να ανταποκριθεί έστω και στοιχειωδώς στις υποχρεώσεις που έχει αναλάβει. Το Μαξίμου διαμηνύει ότι εάν η Ευρώπη δεν αντιδράσει συλλογικά, πρέπει να επιτρέψει σε κάθε κράτος-μέλος να διευρύνει στο έπακρο τις δυνατότητες για ένα εθνικά σχέδια ανακούφισης των πιο ευάλωτων από το κύμα ακρίβειας.\nΟ πρωθυπουργός το είπε καθαρά στο προσυνέδριο της Ν.Δ. και όλα δείχνουν ότι ο κρατικός προϋπολογισμός θα κληθεί άμεσα να αναλάβει το κόστος του νέου «πακέτου» μέτρων. Οι ανακοινώσεις θα γίνουν μέσα στο Μάιο και στόχος του πρωθυπουργού είναι να επιστρέψει η τιμή του ρεύματος στο μέσο όρο του α’ εξαμήνου του 2021.\nΤο plan B’ του Κυριάκου Μητσοτάκη θα έχει ως έμφαση τη μείωση στους λογαριασμούς ρεύματος, αλλά δεν θα περιορίζεται σε αυτό.\n-Επέκταση και για τους επόμενους μήνες ή ενδεχομένως και αύξηση του ποσού της επιδότησης στους λογαριασμούς ρεύματος για οικιακούς καταναλωτές και επιχειρήσεις, προκειμένου να αποσβεστεί μέρος της πληθωριστικής ζημιάς.\n-Κουπόνια» βενζίνης και για τους επόμενους μήνες, με πιο διευρυμένα κριτήρια.\n-Παράταση έως το τέλος του 2022 του μειωμένου ΦΠΑ στην εστίαση, τον τουρισμό και τις μεταφορές.\n-Μείωση των συντελεστών ΦΠΑ από το 13% στο 6% σε συγκεκριμένα είδη διατροφής, όπως δημητριακά και σπορέλαια.\n-Πρόσθετες ενισχύσεις στον αγροτικό τομέα για την κάλυψη του κόστους σε λιπάσματα, ζωοτροφές κ.ά.\n-Συνέχιση των επιδομάτων «ακρίβειας».\n-Επέκταση του προγράμματος «Συν-Εργασία» και για το επόμενο διάστημα.\n-Μεγαλύτερη –έως και πλήρη- επιδότηση του κόστους προμήθειας του φυσικού αερίου.\nΚυβερνητικά στελέχη χαρακτηρίζουν μονόδρομο τα νέα μέτρα, τονίζοντας ότι είναι ο μοναδικός τρόπος για να αντιμετωπιστεί το τέρας της ακρίβειας και να προστατευτούν νοικοκυριά και επιχειρήσεις.\nΣχετικά θέματα:ακρίβειαανατιμήσειςμέτρα οικονομικής ελάφρυνσης\nΣυναγερμός στο Μαξίμου: 3+1 κρίσιμα μέτωπα μέσα στο καλοκαίρι – Νέα μέτρα στήριξης για την ακρίβεια\nΣτο τραπέζι τα μέτρα για τον περιορισμό της ακρίβειας


Αρχική Δήμος Βόρειας Κυνουρίας 5/6«Εθελοντικός καθαρισμός ακτής με αφορμή την Παγκόσμια Ημέρα Περιβάλλοντος 2021»\n«Εθελοντικός καθαρισμός ακτής με αφορμή την Παγκόσμια Ημέρα Περιβάλλοντος 2021»\nΟ Δήμος Βόρειας Κυνουρίας υποστηρίζει και συμμετέχει στον εθελοντικό καθαρισμό που διοργανώνουν ο Φορέας Διαχείρισης Πάρνωνα, Μουστού, Μαινάλου & Μονεμβασίας και η εθελοντική ομάδα «prasiniΖΩntas» με αφορμή την Παγκόσμια Ημέρα Περιβάλλοντος.\nΣας περιμένουμε όλους το Σάββατο 5 Ιουνίου 2021 στον εθελοντικό καθαρισμό της παράκτιας περιοχής από τη θέση «Πόρτες» Μελιγούς έως την ακτή «Καλλιστώ» Παραλίου Άστρους, στην Αρκαδία.\nΤο σύνθημα του εθελοντικού καθαρισμού είναι Άφησε το αποτύπωμά σου και εσύ!!! Ο καθαρισμός έχει συμβολικό χαρακτήρα και στοχεύει στην ενημέρωση, ευαισθητοποίηση αλλά και στην ενεργό συμμετοχή πολιτών και τοπικών κοινωνιών για την πρόληψη της ρύπανσης και την ανάγκη διατήρησης ακτών και θαλασσών καθαρών από απορρίμματα.\nEmail: info@fdparnonas.gr Web: www.fdparnonas.gr prasiniΖΩntas\nΚιν.: Χαρούλα 6972855860, Χρήστος 698 0908235\nΕπόμενο άρθροΕπίσκεψη του Υφυπουργού Εξωτερικών, Κωνσταντίνου Βλάση, στη Σόφια (4-8 Ιουνίου 2021)\nΤο Πυροσβεστικό Κλιμάκιο Άστρους,επισκέφθηκε ο υποψήφιος δήμαρχος κ.Γ.Καμπύλης


Pancakes με μπανάνα & bacon χαμηλά σε θερμίδες\nΗ χαρά του Κυριακάτικου Brunch χωρίς τύψεις\nΌταν είσαι Food blogger, είναι δύσκολο έως αδύνατο να καταφέρεις να διατηρηθείς στα κιλά που θες. Προσωπικά μαγειρεύω τουλάχιστον 1-2 φαγητά όταν έχουμε φωτογράφιση και πολλές φορές μπορεί να φτιάξω και 10 φαγητά και γλυκά σε μία μέρα.Όπως καταλαβαίνετε, όλα αυτά τα καλούδια πρέπει κάποιος να τα δοκιμάσει για να είμαστε σίγουροι ότι είναι σωστή η συνταγή, ότι η εκτέλεση που θα σας δώσουμε θα είναι άριστη αλλά κυρίως ότι το φαγητό ή το γλυκό θα είναι νόστιμο. Και ποιός αναλαμβάνει αυτόν τον φανταστικό αλλά και δύκολο ρόλο του δοκιμαστή? Εγώ φυσικά!\nΓι’αυτό, όπως σας έλεγα και στην προηγούμενη συνταγή που ανέβασα Brownies σοκολάτας χωρίς ζάχαρη, αποφάσισα να μειώσω τη ζάχαρη στα γλυκά μου ή ακόμα και να την αφαιρέσω τελείως από τις συνταγές μου. Στην σημερινή μας συνταγή λοιπόν, φτιάχνουμε τα κλασσικά αγαπημένα μου pancakes και αντικαθιστούμε την λευκή ζάχαρη με μόνο μία κουταλιά της σούπας μείγμα καστανής ζάχαρης με γλυκαντικό από το φυτό stevia*. Τα σερβίρουμε με μπανάνα, bacon και μέλι και φυσικά θα πρέπει να τα σερβίρετε χωρίς bacon αν θέλετε να είναι τελείως light και να αντικαταστήσετε από το βούτυρο με λάδι στην ζύμη.\nΤο Canderel με μαύρη ζάχαρη και με γλυκαντικό από το φυτό stevia, είναι ιδανικό για απολαυστικές συνταγές και ροφήματα με ελάχιστες θερμίδες. Μπορείτε να το χρησιμοποιήσετε για τις συνταγές σας, τα φρούτα, τα δημητριακά και τα γιαούρτια. Ένα κουταλάκι του γλυκού έχει την διπλάσια γλυκαντική δύναμη απο ένα κουταλάκι του γλυκού ζάχαρη αλλά με τις μισές θερμίδες.\nPancakes με μπανάνα & bacon\n1 κ.σ. Canderel μίγμα με μαύρη ζάχαρη και με γλυκαντικό από το φυτό stevia\n3 φέτες bacon\n1) Σε ένα μεγάλο μπολ, ανακατεύουμε το αλεύρι με το αλάτι, τη σόδα, το μείγμα canderel καστανής ζάχαρης με γλυκαντικά από το φυτό stevia και το baking powder.\n2) Προσθέτουμε το γάλα, τα αυγά, το ξίδι και το βούτυρο και ανακατεύουμε καλά με σύρμα.\n3) Ψήνουμε τα pancakes σε αντικολλητικό τηγάνι για 3-4 λεπτά από κάθε μεριά.\n4) Ψήνουμε το bacon για 2 λεπτά από κάθε μεριά σε ένα αντικολλητικό τηγάνι.\n5) Σερβίρουμε με το bacon, τη μπανάνα κομμένη σε φέτες και μέλι.


ΚΑΛΑΜΑΤΑ ΜΕΣΣΗΝΙΑΣ: Έρχεται νέα ρύθμιση για τα ληξιπρόθεσμα χρέη\nΈρχεται νέα ρύθμιση για τα ληξιπρόθεσμα χρέη\nΗ πρωτοβουλία αναλαμβάνεται σε μια προσπάθεια να περιορίσει το Δημόσιο την εκτίναξη των ληξιπρόθεσμων οφειλών, συνέπεια της οικονομικής κρίσης, εφαρμόζοντας....\nσύγχρονα εργαλεία διακανονισμού οφειλών, όπως αυτά που χρησιμοποιούν οι τράπεζες, έτσι ώστε να καμφθούν οι ενστάσεις τη τρόικας.\n«Το σημερινό πλαίσιο για τη ρύθμιση των οφειλών είναι παρωχημένο. Μπορούμε να παραδειγματιστούμε από τις τράπεζες που προχωρούν σε ρυθμίσεις όταν οι δανειολήπτες αδυνατούν να πληρώσουν το ύψος κάποιας δόσης. Εμείς θα ζητήσουμε από τους φορολογούμενους να προτείνουν οι ίδιοι τι μπορούν να πληρώσουν.\nΠρέπει να μας αποδείξουν με στοιχεία την οικονομική τους κατάσταση ή, προκειμένου για επιχειρήσεις, τους ισολογισμούς τους και τις εκθέσεις των ελεγκτών ότι μπορούν να πληρώνουν. Με βάση αυτά τα στοιχεία, θα κρίνεται κάθε περίπτωση ξεχωριστά. Θα παρέχεται η ρύθμιση όχι με μηχανιστικά κριτήρια αλλά με κριτήρια ότι μπορεί ο υπόχρεος να πληρώσει. Η τρόικα όμως έχει πει «όχι στις χαριστικές ρυθμίσεις».\nΝομίζω σε αυτή τη ρύθμιση η τρόικα δεν θα πει όχι. Στο παρελθόν έγιναν κάποιες συζητήσεις και θα συνεχισθούν», αναφέρει χαρακτηστικά ο κ. Θεοχάρης.


Cheesecake με σοκολάτα! | Sokolatomania Sokolatomania\nCheesecake με σοκολάτα, από το icookgreek.com!\nΑλείφετε με λίγο βούτυρο μια φόρμα με κινητά τοιχώματα και τη στρώνετε με αντικολλητικό χαρτί, το οποίο επίσης βουτυρώνετε ελαφρά. Αναμειγνύετε τα μπισκότα με το τζίντζερ, το κακάο και κατόπιν με το βούτυρο. Δουλεύετε το μείγμα με τα χέρια σας μέχρι να ομογενοποιηθεί και το απλώνετε μέσα στη φόρμα, ισιώνοντας την επιφάνειά του. Αφήνετε τη φόρμα στο ψυγείο 15’.\nΚατόπιν λιώνετε την κουβερτούρα σε μπεν μαρί και τη ρίχνετε στο προηγούμενο μείγμα. Ανακατεύετε καλά. Βγάζετε τη φόρμα από το ψυγείο και απλώνετε πάνω στα μπισκότα τη σοκολατένια κρέμα. Αφήνετε το cheesecake στο ψυγείο μέχρι να σφίξει καλά. Ξεφορμάρετε, γαρνίρετε με φλούδες σοκολάτας.


Το σπίτι του αδελφού του Βαγγέλη, που κτίστηκε το 1927, στο Cincinati 361, Probasco str., όπως είναι σήμερα.\nΕιλικρινής και ανοιχτός αντιλαμβάνεται ότι το περιβάλλον της καινούργιας χώρας τον πιέζει να αλλάξει πεποιθήσεις και αξίες. Γράφει ότι προσπαθεί να παραμείνει στις «αλήθειες» που έφερε απ’ την Ελλάδα. Σύντομα έρχεται σε σύγκρουση με τις αντιλήψεις των συγγενών του για μια ήρεμη ζωή συνήθους ρουτίνας και αρνείται την «υποταγή», όπως την ονομάζει. Φεύγει από το σπίτι του αδελφού του και νοικιάζει ένα μικρό δωμάτιο.\nΜιλάει συνεχώς για προσωπικές μάχες, νίκες, ήττες, αιματηρό πεδίο μάχης αποκαλεί την εσωτερική του σύγκρουση. Ιδέες που ίσως ανάγονται στο πώς διανοούμενοι της δεκαετίας του 1950 επηρεάστηκαν, αφομοίωσαν και προσπάθησαν να ξεπεράσουν τον αδελφοκτόνο εμφύλιο.\nΒασανίζεται με τη σχέση σάρκας και ψυχής. Στο 5ο (2ο από την Αμερική) γράμμα λέει ότι ψυχή και κορμί είναι αξεδιάλυτα, ενώ στο 6ο (3ο) απαντά στις σχετικές αντιρρήσεις του φίλου του και προχωρά στην άρνηση της ύπαρξης ψυχής καταλήγοντας: «αυτοί που αποζητούν να νοιώσουν αντανακλαστικά την ηδονή της ευτυχίας καιρός να σταματήσουν. Το κλειδί που οδηγεί στον ανεξερεύνητο ανθρώπινο χώρο είναι κάπου μέσα στο ανθρώπινο κορμί».\nΠαρουσιάζονται παρακάτω τα τρία πρώτα γράμματα της Αμερικής, γραμμένα το δεύτερο εξάμηνο του 1956.\nΓράμμα 4ο (1ο από την Αμερική)\nΑπό τις 25 του περασμένου που έφθασα ως σήμερα δεν βρήκα ώρα να σου στείλω αυτές τις γραμμές, όχι τόσο γιατί δεν είχα χρόνο, όσο γιατί ο χρόνος αυτός που είχα και έχω στη διάθεσή μου είναι υπερβολικά δοσμένος σε έντονες σκέψεις και στοχασμούς ώστε να γίνεται ακατάλληλος για κουβέντα με τρίτους.\nΘα χρειασθεί καιρός για να σου δώσω μια εικόνα της ζωής του κόσμου τούτου. Δεν έχω σταθερή καμμιά εντύπωση ακόμη έτσι που τρέχουν βιαστικά όλα μπροστά μου χωρίς να προλαβαίνω μια κάποια τους όψη. Περνώ δύσκολες ώρες προσπαθώντας να δώσω στην ζωή μια κατεύθυνση σύμφωνα με τις πίστεις μου, χωρίς με τούτο να φύγω μακριά από την πραγματικότητα της εποχής. Μόλα ταύτα νοιώθω ήρεμα στην ψυχή μου και δεν ζω κάτω από άγχη. Ζει ακόμη μέσα μου ο άνθρωπος που αφήκες στο λιμάνι του Πειραιά κι ελπίζω σήμερα πιο πολύ από πριν πως θα ζήσει όσο εγώ, αντέχοντας στην πίεση που αναμφίβολα θα ασκήσει πάνω μου ο νέος κόσμος που με περιβάλλει.\nΣε λίγες εβδομάδες ή μήνες η πορεία μου θα έχει χαραχθεί πια. Πιστεύω πως θα βρω την δύναμη που χρειάζεται και πως δεν θα χάσω το θάρρος μου.\nΆνθρωποι, και μίση και μοίρα είναι όλοι ριγμένοι επάνω μου αυτές τις μέρες. Αύριο θα ξέρουν όσοι με παρακολουθούν αν πρόδωσα την αλήθεια ή την σεβάστηκα.\nΒρίσκομαι τις ημέρες αυτές στη θάλασσα όπου ο αδελφός μου περνά λίγες μέρες με την γυναίκα του. Είναι μεγάλη και πλατιά εδώ η θάλασσα. Και τα έργα των ανθρώπων που την κυκλώνουν είναι το ίδιο μεγάλα σαν εκείνη. Μα είναι άχαρη και η θάλασσα και η συντροφιά της. Σαν της πατρίδας τις απλές όλο ηδονή άκρες δεν υπάρχουν εδώ.\nΦίλε μου να μου γράψεις και θα σου γράψω κι εγώ ξανά. Είμαι πολύ φτωχός να σου στείλω να πιείς ένα ποτήρι από μένα. Αύριο ποιος ξέρει ίσως μου λείπουν πιο λίγα.\nΧαιρετισμούς αυτού στην γυναίκα σου, τον Τάκη κι όσους άλλους ρωτούν για μένα\nΦιλικά σαν πάντα\nΥ. Γ. Η διεύθυνσή μου είναι:\nVan J. P…\n361, Probasco Avenue,\nΥ.Γ. φεύγοντας σου αφήκα ένα δακτυλογραφημένο τετράδιο να το δώκεις στον Νίκο Τρύφωνα στο Ξενοδοχείο. Γιατί δεν το έδωσες και μ’ έχεις εκθέσει;\nΓράψε μου γι’ αυτό.\n65 West McMillan,\nCincinnati 19, Ohio\nΓράμμα 5ο (2ο)\nCincinnati, September 28, 1956\nΑλλοίμονο για την ανθρώπινη γενιά, δεν υπάρχει κατάλληλο άλλο για την ψυχή περ’ από το κορμί. Δεν ξεπερνιέται η σάρκα φίλε. Ως την συντέλεια των αιώνων θα κρατάει για λογαριασμό της την προσταγή της ζωής ή του θανάτου μιας ψυχής κι αν δεν μπορεί ζώντας να θανατώσει την αιώνια της αντίπαλο μπορεί μολαταύτα να θανατώσει την ψυχή πεθαίνοντας μαζί της.\nΑνάγκη , λοιπόν, να φιλιώσουμε την σάρκα με την ψυχή. Ανάγκη να κρατήσουμε ζωντανό το κορμί μας αν θέλουμε να δώσουμε την μάχη του δικού μας λυτρωμού και του λυτρωμού των άλλων. Που θα βρεθούν ψυχές δίχως κορμιά να δώκουν τούτη την μάχη; Όπως και νάναι δεν κερδίζονται μάχες με πεθαμένους μαχητές κι η μάχη της λύτρωσης θέλει ζωντανές ψυχές να κερδηθεί, κι οι ζωντανές ψυχές θέλουν ζωντανά κορμιά να ζήσουν, και τα κορμιά θέλουν κρεββάτι να κοιμηθούν, ψωμί και νερό. Ποιος θα τα θρέψει αν φύγουμε όλοι προς την έρημο του Νίτσε;\nΤούτο το σάπιο ψωμί μάς προσφέρει η εποχή μας. Κι είτε το θέλουμε είτε όχι πρέπει να το φάμε για να ζήσουμε. Δικαίωμά μας να τ’ αρνηθούμε, μα αν τ’ αρνηθούμε και τερματίσουμε τη ζωή μας μαζί τη ζωή της ψυχής μας και μαζί τη ζωή της ψυχής μας που θα γεννηθούν και που θα μεγαλώσουν οι ιδέες; Ποιος θα πολεμήσει το άγχος, το δικό μας και των άλλων;\nΝα γιατί σου είπα πως δεν θέλω να ξεφύγω από την πραγματικότητα της εποχής. Θέλω να ζήσω φίλε· και για τούτο μπορώ ν’ αρνηθώ ένα σωρό από τις πίστες της εποχής μου, όμως δεν μπορώ ν’ αρνηθώ την βασική της αξίωση, να ζήσω ανάμεσά της για να πάρω σαν αντάλλαγμα τη ζωή που μου χρειάζεται.\nΦίλε μου, οι μήνες που έρχονται θα κρίνουν οριστικά την πορεία μου και την αξία μου. Δεν ξέρω κατά πόσον θα μπορέσω να μείνω ελεύθερος και να βρω το δρόμο μου, το δικό μου δρόμο. Μα δίνω ήδη τη μάχη μου και τον επόμενο χρόνο θα μπω στο Πανεπιστήμιο εδώ. Πιέζομαι ασφυκτικά να πάρω μια επιστήμη θετική λίγα χρόνια, να παντρευθώ, να κάμω παιδιά, να ζήσω «ήρεμα» στο σπιτικό μου. Ως την ώρα αρνιέμαι τούτη την υποταγή. Έφυγα από το σπίτι του αδελφού μου τελικά και νοίκιασα ένα δωμάτιο σε μια καθολική λέσχη. Εδώ μέσα θα γεννηθούν οι ιδέες μου που θα κατευθύνουν σε λίγο καιρό την ζωή μου και το έργο μου. Ένα κρεββάτι, ένα μικρό γραφείο και μια καρέκλα είναι όλη μου η επίπλωση. Στον τοίχο κρέμονται οι εντολές του Κίπλιν και πάνω απ’ αυτές οι πιο ωραίες λέξεις στην ιστορία της ανθρωπότητας. Τα λόγια του Ναζωραίου:\n«Συχώρα τους γιατί δεν ξέρουν τι κάνουν»\nΔουλεύω πολύ και μόνο το μισό Σαββατοκύριακο είναι δικό μου. Ωστόσο πιστεύω πως η μάχη θα κερδηθεί.\nΤο γράμμα σου είναι γεμάτο αγωνία. Γιατί; Τι τον χτυπάς τον πόνο; Τι παλεύεις μαζί του; Φιλιώσου μ’ αυτόν. Δώσε του το χέρι του πόνου, φίλε. Δεν νικιέται. Δεν υποτάσσεται τούτη η δύναμη.\nΜην σε τρομάζει η θύελλα της στιγμής. Μην σταματάς την προσπάθειά σου. Ένα πρωί θα φύγει το άγχος που δε τυραννά και θα ξεκινήσεις τότε λεύτερος να προσφερθείς για την λευτεριά των άλλων. Μα πριν από τούτο στέκεται βαρύς ο Γολγοθάς. Ανέβα τον περήφανα και σταυρώσου. Περ’ από την σταύρωση στέκεται καθαρό και λαμπρό το φως της Ανάστασης.\nΓράμμα 6ο (3ο)\nCincinnati, November 10, 1956\nΔεν υπάρχει ψυχή. Υπάρχει μονάχα κορμί. Ένα κομμάτι από σάρκες, κόκαλα και νεύρα ζυμωμένα με αίμα που όλα τούτα μαζί ομονόησαν κι έκαμαν τον άνθρωπο, μηχανή υποκείμενη από τη μια άκρη της ως την άλλη σ’ έναν απροσπέλαστο και πάντα άγνωστο νόμο.\nΜην συγκλονίζεσαι φίλε. Δεν απαρνήθηκα ούτε μια από τις πίστες που γεννήθηκαν και μεγάλωσαν κάτω από το φεγγοβόλο φως του ουρανού της πατρίδας μου. Καμμιά απ’ όσες απέδειξαν τότε και τώρα πως μπορούν ν’ αντέξουν στα πάντα ακόμα και στο θάνατο. Κι αν όταν αρχίνησε ετούτο το πέρασμά μου στο θεληματικό δρόμο του Γολγοθά είχα μια κάποια ελπίδα πως οι ιδέες που φύτρωσαν μέσα μου αυτού θα με βοηθούσαν ν’ αντέξω μια νύχτα αγωνίας σαν εκείνη του κήπου της Γεσθημανής, τώρα πιστεύω πως πάνω σε τούτες τις σκέψεις θα σταθεί το ευαγγέλιο που θα μου δώσει τη δύναμη και το κουράγιο ν’ αντέξω στα καρφιά του σταυρού.\nΠέρασα, φίλε, από μέρες στο σκληρό πόλεμο των σκέψεών μου. Κι ήμουν, όπως φάνηκε τόσο έτοιμος για τούτη τη δοκιμασία. Δεν ήρθε ακόμα η ώρα της ειρήνης. Μα πέρασε η στιγμή του αιφνιδιασμού κι εγώ άντεξα.\nΠόλεμος τώρα με τάξη. Αιματηρό πεδίο μάχης ολόκληρος ο μέσα κόσμος μου. Πτώματα που τα συμμαζεύω κάθε μέρα – ιδέες – και τα ρίχνω όπως όπως στο νεκροταφείο της μνήμης μου.\nΜην βιάζεσαι ούτε εσύ ούτε κανένας άλλος που μ’ ακούει. Δεν νίκησε το καινούργιο και πέθανε το παλιό. Ο πόλεμος δεν γίνεται ανάμεσα στο παλιό και το νέο, μα ανάμεσα στο γερό και το σάπιο. Κι αξίες ισχυρές από κείνες που υπήρχαν ενώθηκαν με πολλές από τούτες που μπήκαν κι αναμετρήθηκαν με ότι είχα και ότι τώρα απέκτησα κούφιο και αδύνατο και ψεύτικο. Κι ο πόλεμος απλώνεται όλο και πιο πολύ με νικητές και με ηττημένους. Λιποτάχτες όχι, ούτε προδότες, ούτε δειλοί.\nΔεν είναι απάρνηση του σωστού η από μέρους μου αμφισβήτηση της ύπαρξης ψυχής με το νόημα και το περιεχόμενο και το διαχωρισμό που τους δίνουν οι άνθρωποι χιλιάδες χρόνια τώρα.\nΟύτε προδοσία στο παλιό είναι. Ούτε λατρεία του καινούργιου .\nΕίναι το τέντωμα μιας σκέψης που υπήρχε, δεν είναι ο θάνατός της.\n[…] Έστειλες ένα σωρό ιδέες σου ν’ αντισταθείς στην εξάπλωση της ιερόσυλης σκέψης ενός φίλου σου. Έκαμες καλά. Μου αρέσουν εκείνοι που δεν σκάζουν αβασάνιστα στην οποιαδήποτε γνώμη. Για τούτο είσαι φίλος μου εσύ.\nΦίλε μου, δεν αρνιέμαι την αξία της σκέψης κι κείνων που συμφωνούν με μένα και εκείνων που δεν σκέπτονται όπως εγώ. Είναι μακριά η ώρα που όλες οι σκέψεις των ανθρώπων θα ενωθούν σε μία μονάχα. Όπως το ίδιο είναι μακριά η σκέψη που το χώρο αυτόν τον ανεξερεύνητο που δεν στάθηκε ως τώρα δυνατό να τον συλλάβει η ανθρώπινη λογική κι έτσι αφηρημένα τον είπαμε ψυχή, θα τον αποκαλύψουμε όχι πέρα απ’ το κορμί μας μα μέσα σ’ αυτό.\nΩς ότου γίνει τούτο το μεγαλούργημα του Λόγου – αν γίνει κι αν επιτρέπεται να γίνει – θα ζούμε στο σκοτάδι και καλά θα κάνουμε να συνεχίσουμε να ζούμε με την ψευδαίσθηση πως η ψυχή είναι κάτι άσχετο με το κορμί. Οι άνθρωποι σ’ οποιονδήποτε σκαλοπάτι διανόησης και αν ανήκουν είναι ανάγκη να συμπληρώσουν τούτο το κενό της άγνοιας με κάτι. Αλλιώς θα προδώσουν τον μοναδικό σκοπό τους: την αποφυγή της οδύνης και την απόχτηση όσο το δυνατόν πιο έντονης ηδονής. Μα οι ερευνητές, όσοι θέλουν – αυτοί που αποζητούν να νοιώσουν αντανακλαστικά την ηδονή της ευτυχίας ετούτης και της μελλούμενης ανθρωπότητας την απαλλαγή της από την οδύνη – και προσδοκιών μια τέτοια ώρα είναι καιρός να σταματήσουν την έρευνα στο κενό. Το κλειδί που οδηγεί στον ανεξερεύνητο ανθρώπινο χώρο είναι κάπου μέσα στο ανθρώπινο κορμί.\nΆργησα να σου απαντήσω. Ήταν γιατί μόλις σήμερα μπόρεσα ν’ αποσύρω ένα μέρος από τις δυνάμεις μου που μάχονται νύχτα μέρα. Πιστεύω πως θα’ μαι τακτικότερος αργότερα\nΧαιρετισμούς σε όλους όσους βλέπεις, από μένα\n Υπογραμμισμένο με κόκκινο μολύβι οίκοθεν.